title: Ivan Uhov

text: Venäjän-mestaruuden Uhov on voittanut sisäradoilla vuosina 2007, 2009, 2010, 2012 ja 2014 sekä ulkoradoilla vuosina 2009, 2012 ja 2013. Tammikuussa 2007 Uhov hyppäsi Moskovassa uuden sisäratojen Venäjän ennätyksen 239 cm. Hän paransi Jaroslav Rybakovin nimissä ollutta ennätystä yhdellä senttimetrillä. Helmikuussa 2009 hän paransi ennätystään senttimetrillä lukemiin 240 cm. Edellinen yli 240 cm hypännyt korkeushyppääjä ennen häntä oli ruotsalainen Stefan Holm, joka EM-hallikisoissa 2005 hyppäsi 240 cm. Tammikuussa 2014 Uhov hyppäsi 241 cm ja helmikuussa 2014 hän sivusi Carlo Thränhardtin sisäratojen Euroopan ennätystä 242 cm. Toukokuussa 2014 hän hyppäsi Timanttiliigan kilpailussa Dohassa 241 cm ja rikkoi Vjatšeslav Voroninin Venäjän ulkoratojen ennätyksen yhdellä senttimetrillä.


title: Ivan Uhov

text: Syyskuussa 2008 Uhov herätti huomiota kilpaillessaan humalassa Lausannessa Athletissima-kilpailussa. Hän oli juonut Red Bullia ja votkaa. Kilpailussa hän ei tehnyt yhtään onnistunutta suoritusta. Uhov sai tapauksesta jälkikäteen vakavan varoituksen Kansainväliseltä yleisurheiluliitolta.


title: Yksityistäminen Venäjällä

text: Yksityistäminen Venäjällä alkoi Boris Jeltsinin presidenttikaudella, kun maassa aloitettiin Neuvostoliiton hajoamisen jälkeen markkinatalouteen tähtäävä talousuudistus. Vuosina 1992–1994 monet tehtaat yksityistettiin jakamalla osa osakkeista tehtaan johtajille, osa tehtaan työntekijöille. Yksityistämisen toisessa vaiheessa vuodesta 1995 alkaen monia suuryrityksiä yksityistettiin "lainaa osakkeita vastaan" -operaatioissa, joissa valtio sai taloutensa ylläpitoon lainoja yksityistetyiltä yrityksiltä. Yksityistämistä johti Anatoli Tšubais.


title: Yksityistäminen Venäjällä

text: Moni on pitänyt Venäjän valtionyhtiöiden yksityistämistä historian suurimpiin kuuluvana huijauksena ja varkautena.


title: Yksityistäminen Venäjällä

text:
Yksityistäminen oli käytännössä alkanut jo Mihail Gorbatšovin ja perestroikan aikana 1988–1991, kun tehtaiden johtajat siirsivät valtion omaisuutta itselleen. Gorbatšovin perestroikan aikana toimi monia nuorten Komsomolin kasvattien pystyttämiä nuorten tekniikkakeskuksia ja asunto-osuuskuntia, joiden ylläpitäjät muun muassa salakuljettivat länsimaisia farkkuja, elektroniikkaa ja muita tuotteita Neuvostoliittoon. Monet heistä rikastuivat huomattavasti jo tässä vaiheessa, kuten tuleva suurliikemies Mihail Hodorkovski.
Monet muutkin tekniikkakeskuksien ja vastaavien pitäjät olivat tulevia suurliikemiehiä.


title: Yksityistäminen Venäjällä

text: Vuoden 1992 lopuilla alkanut varsinaisen yksityistämisen ensimmäinen vaihe pohjautui yksityistämiskuponkien, "voutsereiden", jakamiseen ihmisille. Usein tehtaan työntekijät saivat 51 prosenttia yrityksen arvosta yksityistämiskuponkeina. Monet myivät voutserinsa pian pois. Useinkaan tehtaat eivät maksaneet palkkoja heikossa taloustilanteessa, mutta tehtaan johto osti yksityistämiskuponkeja. Näin monen tehtaan johto sai omistuksen itselleen. Toiset sijoittivat yksityistämiskuponkinsa rahastoihin, jotka pian kaatuivat. Lopulta nämä kupongit päätyivät keinottelijoiden käsiin. Näin tavallinen kansa useimmiten menetti tehtaiden osakkeet, ja toivottua kansankapitalismia ei syntynyt. Jopa yksityistämistä johtaneen Anatoli Tšubaisin mielestä toimenpide epäonnistui.


title: Yksityistäminen Venäjällä

text: Venäjä oli pahoissa talousvaikeuksissa 1990-luvun puolivälissä. Valtio päätti yksityistää edelleen, ja Anatoli Tšubaisin johdolla järjestettiin monien suurten valtionyhtiöiden huutokaupat. Kyse oli Vladimir Potaninin ehdottamasta "lainaa osakkeita vastaan" -operaatiosta, jossa valtio sai lainoja yhtiöt ostaneilta yrityksiltä. Nämä kaupat olivat sisäpiirikauppoja, joissa ostajat oli useimmiten päätetty etukäteen. Käytännössä näillä kaupoilla yritykset myytiin valtiolta pois alle käyvän arvon. Kauppojen etuna oli se, että nyt yksityisistä suuryrityksistä tuli lopulta tuottavia, kun niiden oli pakko toimia markkinatalouden lakien mukaan. Tällä tavoin yksityistettiin muun muassa jättiyhtiöt Norilski nikel, Jukos, Lukoil, Sibneft, Surgutneftegas, Novolipetsk Steel ja Metšel. Näiden yhtiöiden omistajista ja yhtiöt ostaneiden pankkien johtajista tuli "oligarkkeja". Valtio myi Norilsk Nickelin marraskuussa mm. Vladimir Potaninille, joka sai 38 % sen osakkeista. Nikkeliyhtiö myytiin 170 miljoonan dollarin hintaan, vaikka sen tulos oli 1,2 miljardia dollaria.


title: Yksityistäminen Venäjällä

text: Rikkaiden ja köyhien välinen kuilu kasvoi, ja oligarkit siirtyivät vaikuttamaan politiikkaan. Venäjällä alettiin puhua avoimesti rosvokapitalismista.


title: Yksityistäminen Venäjällä

text: Presidentti Vladimir Putinin kaudella Venäjällä on jossain määrin jarruteltu ja hieman peruttukin yksityistämistä. Putin on taltuttanut oligarkkien poliittiset pyrkimykset. Putinin uskotaan pyrkineen kohti korporatiivista valtiota, jossa maan johto kontrolloi ainakin avainteollisuutta suoraan tai välikäsien kautta.


title: Pagan (albumi)

text: Pagan on Irlantilaisen folk metal -yhtye Cruachanin neljäs studioalbumi.


title: Wellsin tuomiokirkko

text: Wellsin tuomiokirkko () on anglikaaninen tuomiokirkko Wellsissä Somersetin kreivikunnassa Britanniassa.


title: Wellsin tuomiokirkko

text: Arkeologisissa kaivauksissa paikalta on löydetty Rooman valtakunnan aikainen mausoleumi. Ine Wessexläinen rakennutti paikalle ensimmäisen kirkon piispa Aldhelmin pyynnöstä vuonna 705, ja se omistettiin Pyhälle Andreakselle. Kaksisataa vuotta myöhemmin piispanistuin siirrettiin Sherbornesta Wellsiin. Nykyisen kirkon rakentaminen alkoi 1100-luvulla, ja se oli suurilta osin valmis käyttöönoton yhteydessä vuonna 1239.


title: Wellsin tuomiokirkko

text: Katedraaliin on haudattu useita piispoja.


title: Johnny I Hardly Knew Ye

text: Johnny I Hardly Knew Ye (tunnetaan myös nimillä "Johnny We Hardly Knew Ye" ja "Johnny I Hardly Knew Ya") on suosittu irlantilainen sodan ja sotilaiden värväämisen vastainen kansanlaulu. Se on ajoitettu 1800-luvulle, jolloin irlantilaiset joukot palvelivat Itä-Intian komppaniassa.


title: Johnny I Hardly Knew Ye

text: Kappaleen ovat levyttäneet monet tunnetut artistit kuten Dropkick Murphys. Kappaleen on sanottu olevan pohjana yhdysvaltalaiselle laululle "When Johnny Comes Marching Home".


title: Johnny I Hardly Knew Ye

text: Seuraava versio lienee käytetyin:


title: Särkitunturi

text: Särkitunturi on Muonion kunnassa sijaitseva 492 metriä korkea tunturi noin 10 kilometriä Olokselta kaakkoon. Sen huipun tuntumasta kulkee hiihtolatu ja moottorikelkkareitti ja lisäksi siellä on taukopaikka. Ylempänä tunturissa havupuusto loppuu ja alkaa tunturikoivikko, joka ulottuu huipulle asti.


title: Särkitunturi

text: Särkitunturi on helposti saavutettava retkipaikka, jonka päällä on lampi, tulipaikka (ei puita) ja wc. Puolivälissä on polttopuilla varustettu kota, wc ja lampi.


title: Särkitunturi

text: Tunturin päältä avautuva näköala Pallaksen suuntaan on valittu Suomen kansallismaisemaksi.


title: Sabin Berthelot

text: Sabin Berthelot (4. huhtikuuta 1794 Marseille – 10. marraskuuta 1880 Santa Cruz de Tenerife) oli ranskalainen luonnontieteilijä ja kansatieteilijä.


title: Sabin Berthelot

text: Berthelotin isä oli marseillelainen kauppias. Sabin Berthelot liittyi Ranskan laivastoon ja palveli Napoleonin sotien aikana. Sotien jälkeen hän siirtyi kauppalaivastoon ja palveli aluksissa, jotka kulkivat Marseillen ja Länsi-Intian välillä.


title: Sabin Berthelot

text: Kanariansaarilla hän kävi ensimmäisen kerran 1820. Hän toimi opettajana Teneriffalla ja perusti markiisi Villaneuva del Praton toimeksiannosta kasvitieteellisen puutarhan La Orotavaan. Berthelot perehtyi Kanariansaarten luonnonhistoriaan. Philip Barker Webb liittyi hänen seuraansa 1828 ja vuonna 1830 heillä oli kerättynä riittävästi aineistoa julkaistavaksi. He matkustivat Geneveen ja tuottivat ensimmäisen osan teoksesta "L'Histoire Naturelle des Îles Canaries" vuonna 1835. Berthelot jatkoi teoksen kirjoittamista kansatieteen, historian ja maantieteen aloilla, Webb luonnonhistorian ja Alfred Moquin-Tandon lintutieteen. Teos valmistui 1850.


title: Sabin Berthelot

text: Berthelot perusti "Société d'Ethnologique" seuran 1845. Hän palasi Teneriffalle 1846 ja nimitettiin Ranskan konsulaatin virkamieheksi 1848 ja konsuliksi 1867. Hän vetäytyi virasta 1874.


title: Sabin Berthelot

text: Bertheloti nimesi, yhdessä Webbin ja Moquin-Tandonin kanssa, kanarianpeipon ("Fringilla teydea") 1836. Carl Bolle nimesi kanariankirvisen ("Anthus berthelotii") hänen kunniakseen.


title: Ovet paukkuu

text: "Ovet paukkuu" on rap-artisti Elastisen ensimmäinen single hänen kolmannelta studioalbumiltaan E.L.A.:lta. Se julkaistiin 3. lokakuuta 2007 ja nousi Suomen virallisella singlelistalla sijalle 9.


title: Ovet paukkuu

text: Singlestä on julkaistu myös musiikkivideo, jolla Elastinen ajaa paloautolla sammuttaen vihanliekkejä, joita naiset ampuvat liekinheittimillä. Paloauton etuosassa oleva sana "Sisu" on korvattu sanalla "Fisu", joka viittaa Elastisen aiemman albumin "Anna soida" kappaleeseen "Fisuu".


title: Lew Wallace

text: Lewis "Lew" Wallace (10. huhtikuuta 1827 Brookville, Indiana – 15. helmikuuta 1905 Crawfordsville, Indiana, Yhdysvallat) oli yhdysvaltalainen kirjailija ja kenraalimajuri. Hänet tunnetaan parhaiten kirjailijana romaanista "Ben-Hur – kertomus Kristuksen ajoilta" (1880), josta on tehty useita elokuvia.


title: Lew Wallace

text: Wallace oli naimisissa Susan Arnold Elstonin kanssa vuodesta 1852 kuolemaansa saakka vuoteen 1905. Heillä oli yksi poika Henry Lane Wallace.


title: Lew Wallace

text: Lew Wallacen isästä tuli Indianan kuvernööri ja sen jälkeen edustajainhuoneen jäsen. Isän toinen puoliso (Lew'n äitipuoli) Zeralda G. Wallace oli tunnettu kirjailija ja äänioikeuden laajentamisen kannattaja.


title: Lew Wallace

text: Vuonna 1846 Lew Wallace osallistui vapaaehtoisena Meksikon–Yhdysvaltain sotaan. Sodan päätyttyä hän palasi kotiin harjoittamaan lakimiehenammattia. Aiempi sotilaselämä oli sopinut Wallacelle, ja hän perusti miliisin. Kun sisällissota alkoi, tästä joukko-osastosta tuli 11. Indianan jalkaväkirykmentin (11th Indiana Infantry Regiment) ydin. Hän johti yksikköään everstinä. Maaliskuussa 1862 hänet nimitettiin liittovaltion armeijan nuorimmaksi kenraalimajuriksi.


title: Lew Wallace

text: Sisällissodan jälkeen hän pyrki kahdesti kongressiin, mutta ei tullut valituksi. Presidentti Rutherford B. Hayes nimitti Lew Wallacen New Mexicon territorion kuvernööriksi. Alusta lähtien hän oli epäsuositun Santa Fe Ringin puolella; Santa Fe Ring oli korruptoitunut juonittelijoiden piiri. Wallace yritti selvittää niin kutsutun Lincolnin piirikunnan sodan (Lincoln County War) tarjoamalla armahduksen kaikille niille, jotka olivat olleet mukana tässä väkivaltaisessa gangsterien toiminnassa. Yksi henkilö jäi ilman armahdusta: Billy the Kid.


title: Lew Wallace

text: Santa Fessä Wallace ja hänen puolisonsa asuivat kuvernöörien palatsissa (Palace of the Governors). Vapaa-aikaansa hän kulutti kirjoittamalla historiallista romaania nimeltä "Ben-Hur", josta tuli hänen tunnetuin teoksensa.


title: Lew Wallace

text: Wallace erosi virastaan vuonna 1881 ja lähti Yhdysvaltain lähettilääksi Osmanien valtakuntaan, nykyiseen Turkkiin. Hän palasi Yhdysvaltoihin vuonna 1885. Ennen kuolemaansa hän kirjoitti kauno- ja tietokirjoja sekä keksi ja patentoi mekaanisia laitteita. "Ben-Hurista" saadut myyntitulot kasvattivat hänen varallisuuttaan.


title: The Morrigan’s Call

text: The Morrigan’s Call on folk metal -yhtye Cruachanin viides studioalbumi, joka julkaistiin 17. marraskuuta 2006.


title: Nadine Caster

text: Nadine Caster (s. 15. lokakuuta 1965 Martinique) on entinen ranskalainen pituushyppääjä.


title: Nadine Caster

text: Caster sijoittui Budapestin EM-kilpailuissa 1998 pituushypyssä yhdeksänneksi tuloksella 655 cm. Muissa arvokilpailuissa hän karsiutui loppukilpailusta: hän hyppäsi karsinnassa tuloksen 617 cm Helsingin EM-kilpailuissa 1994, 643 cm Göteborgin MM-kilpailuissa 1995 sekä 637 cm Ateenan MM-kilpailuissa 1997.


title: Nadine Caster

text: Caster voitti pituushypyssä Ranskan mestaruuden vuosina 1994–1996. Hän hyppäsi kesäkuussa 1995 Ranskan ennätyksen 694 cm parantaen Nadine Fourcaden kymmenen vuotta vanhaa ennätystä 15 senttimetrillä. Hän menetti ennätyksen Eunice Barberille heinäkuussa 1999.


title: Nadine Caster

text: Caster on 174 senttimetriä pitkä ja painoi urheiluvuosinaan 64 kiloa. Hän edusti kotisaarensa CC Fort-de-France -seuraa.


title: Häivytään

text: "Häivytään" on rap-artisti Elastisen toinen single hänen kolmannelta studioalbumiltaan "E.L.A.". Kappale julkaistiin vuonna 2007, ja siitä on julkaistu myös musiikkivideo. Videolla Elastinen saapuu autolla teollisuusalueelle. Oven avattuaan hän nousee ilmaan ja räppää videon ajan ilmassa leijuen. Videon lopussa Elastinen palaa autoon, joka nousee ylös kuin raketti.


title: Carl Bolle

text: Carl August Bolle (1821 Schöneberg – 17. helmikuuta 1909 Berliini) oli saksalainen luonnontutkija ja keräilijä.


title: Carl Bolle

text: Bolle syntyi varakkaaseen berliiniläisperheeseen. Hän opiskeli lääketiedettä ja luonnontieteitä Berliinissä ja Bonnissa. 1846 hän väitteli tohtoriksi Alppien kasvillisuudesta, väitöskirjan nimi oli "De vegetatione alpina in Germania extra Alpes obvia". Vuosina 1852 ja 1856 Bolle matkusti Kap Verdellä ja Kanariansaarilla. Matkoistaan hän kirjoitti teoksen "Meiner zweiter Beitrage zur Vogelkunde der Canarischen Inseln in" (1857).


title: Carl Bolle

text: Bolle oli perustamassa Saksan lintutieteellistä yhdistystä (Deutsche Ornithologen-Gesellschaft) vuonna 1867. Alfred Edmund Brehmin kuoltua Bolle toimi yhdistyksen puheenjohtajana vuodesta 1884 alkaen.


title: Carl Bolle

text: Bolle nimesi kanariankirvisen ("Anthus berthelotii") Sabin Berthelotin kunniaksi 1862. Kanariankyyhky ("Columba bollii") ja valkopääsäihkyjä ("Phoeniculus bollei") on nimetty Bollen kunniaksi.


title: Annie Ségouffin

text: Annie Lordet (o.s. Ségouffin, s. 2. toukokuuta 1938 Pariisi, Ranska) on entinen ranskalainen pituushyppääjä.


title: Annie Ségouffin

text: Annie Ségouffin edusti Ranskaa Tukholman EM-kilpailuissa 1958 mutta karsiutui pituushypyn loppukilpailusta tuloksellaan 558 cm. Hän voitti Ranskan mestaruuden vuosina 1957 ja 1959. Hän hyppäsi pari viikkoa ennen Tukholman EM-kisoja Poitiersissa Ranskan ennätyksen 602 cm mutta menetti sen vielä samassa kilpailussa Marthe Djianille. Hän on 167 senttimetriä pitkä ja painoi urheiluvuosinaan 58 kiloa. Hän edusti AI Paris -seuraa.


title: A Celtic Legacy

text: A Celtic Legacy on Irlantilaisen folk/keltti metalli -yhtye Cruachanin ensimmäinen kokoelma-albumi. Kokoelma oli levy-yhtiö Karmageddon Median yritys tehdä rahaa julkaisemalla kokoelma-albumeita heidän entisiltä yhtyeiltään.


title: Sanna Niemikunnas

text: Sanna Niemikunnas (s. 1964 Hyvinkää) on suomalainen oboensoittaja. Hän aloitti soittimen opinnot Hyvinkäällä vuonna 1980 ja pääsi Sibelius-Akatemiaan vuonna 1983. Hän valmistui musiikin kandidaatiksi vuonna 1990 ja maisteriksi 1996. Hänestä tuli vuonna 1988 Radion sinfoniaorkesterin oboen- ja englannintorvensoittaja. Aluksi hän oli vain sijainen; vuonna 1990 paikasta tuli vakinainen.


title: Sanna Niemikunnas

text: Niemikunnas on myös Suomalaisen Kamariorkesterin jäsen ja soittanut Hyvinkään Musikanteissa. Hän on ollut Radion sinfoniaorkesterin jäsenenä muun muassa englannintorvisolistina Jean Sibeliuksen "Tuonelan joutsenessa".


title: Sanna Niemikunnas

text: Niemikunnas on Suomen Oboe- ja Fagottiseuran sihteeri ja taloudenhoitaja.


title: Paulette Dussarat

text: Paulette Dussarat (s. 20. elokuuta 1927) on ranskalainen pituushyppääjä.


title: Paulette Dussarat

text: Dussarat sijoittui Brysselin EM-kilpailuissa 1950 pituushypyssä 12:nneksi tuloksella 509 cm. Hän hyppäsi kesäkuussa 1948 Bordeaux'ssa Ranskan ennätyksen 553 cm. Ennätys säilyi hänen nimissään vajaat kaksi kuukautta kunnes Yvonne Curtet ylitti sen 11 senttimetrillä. Uransa pisimmän hypyn 561 cm Dussarat hyppäsi vuonna 1949. Seuratasolla hän edusti CAM Bordeaux'ta.


title: Eliane Loneux

text: Eliane Cerf (o.s. Loneux, ent. Dudal, s. 6. toukokuuta 1926 Argenteuil, Val-d'Oise, Ranska) on entinen ranskalainen pituushyppääjä.


title: Eliane Loneux

text: Eliane Loneux edusti Ranskaa Helsingin 1952 olympialaisissa mutta karsiutui pituushypyn loppukilpailusta tuloksella 521 cm. Samana vuonna hän voitti Ranskan mestaruuden ja hyppäsi uransa pisimmän hypyn 569 cm. Kesäkuussa 1946 hän sivusi Madeleine Renaudin nimissä ollutta Ranskan ennätystä 551 cm. Ennätyksen ylitti Paulette Dussarat kaksi vuotta myöhemmin.


title: Philip Barker Webb

text: Philip Barker Webb (10. heinäkuuta 1793 Milford House, Surrey – 31. elokuuta 1854 Pariisi) oli englantilainen kasvitieteilijä.


title: Philip Barker Webb

text: Webb syntyi varakkaaseen aristokraattiperheeseen ja opiskeli kieliä, kasvitiedettä ja geologiaa Harrow Schoolissa ja Oxfordin yliopistossa. Hän keräsi kasveja Italiassa, Espanjassa ja Portugalissa, ja oli ensimmäinen, joka keräsi Tétouanin vuorilta Marokosta. Matkallaan Brasiliaan hän kävi Kanariansaarilla ja palasi sinne tullessaan takaisin Brasiliasta. Hän keräsi siellä kasveja 1828–1830 ja kirjoitti yhdessä Sabin Berthelotin ja Alfred Moquin-Tandonin kanssa 9-osaisen teoksen "L'Histoire Naturelle des Iles Canaries" (1835–1850).


title: Philip Barker Webb

text: Webb valittiin Royal Societyn jäseneksi 1824. Hänen herbaarionsa testamentattiin Museo di Storia Naturale di Firenzelle Firenzessä Italiassa.


title: Madeleine Renaud

text: Madeleine Renaud (s. 11. lokakuuta 1913) on entinen ranskalainen pituushyppääjä.


title: Madeleine Renaud

text: Renaud voitti pituushypyssä Ranskan mestaruuden vuosina 1936 ja 1937. Heinäkuussa 1936 hän hyppäsi Ranskan ennätyksen 551 cm, jota Eliane Loneux sivusi vasta kymmenen vuotta myöhemmin ja jonka ylitti Paulette Dussarat vuonna 1948.


title: Kantakuvat

text: Kantakuvat: Yhteinen muistimme on taidehistorioitsija Tuula Karjalaisen kirja. Sen on kustantanut Maahenki vuonna 2009. Kirjassa etsitään suomalaisten yhteistä kuvakansiota, kymmentä suomalaista taideteosta, jotka lähes jokainen suomalainen osaisi nimetä heti.


title: Claude Bouix

text: Claude Bouix (s. 5. elokuuta 1946 Tronchet, Sarthe, Ranska) on entinen ranskalainen yleisurheilija.


title: Claude Bouix

text: Bouix voitti Ranskan mestaruuden 100 metrin juoksussa vuonna 1963 ja pituushypyssä vuonna 1964. Heinäkuussa 1963 hän ylitti pituushypyssä Marthe Djianin lähes viisi vuotta vanhan Ranskan ennätyksen tuloksellaan 626 cm. Hän menetti ennätyksen viisi vuotta myöhemmin Odette Ducasille. Bouix edusti AC Annecy -seuraa.


title: Hoida homma

text:
”Hoida homma” on rap-yhtye Fintelligensin kappale, joka julkaistiin ensimmäisenä singlenä yhtyeen neljänneltä "Lisää"-nimiseltä studioalbumilta. ”Hoida homma” kuultiin ensimmäisen kerran YleX-radiokanavalla 14. heinäkuuta 2008. 21. heinäkuuta kappale julkaistiin digitaalisesti ja samalla julkaistiin myös sen musiikkivideo. Myyntilistoilla single ei menestynyt kovin hyvin, sillä se nousi Suomen singlelistalle vain viikolla 32/2008, sijoittuen silloinkin vasta 20. sijalle. Suomen latauslistalla single sijoittui paremmin, sijalle 15 samalla viikolla. Listaviikkoja latauslistan puolella kertyi viisi.
__notoc__
Kappaleen musiikkivideolla kaksikko kiertelee pitkin Helsinkiä muun muassa helikopterilla ja moottoriveneellä.


title: Hoida homma

text: Kappaleesta on julkaistu myös remix-versio, jolla Fintelligensin mukana räppäävät Cheek, Asa ja ruotsalainen Adam Tensta. Kyseinen versio julkaistiin Saken "Instrumentals & Exclusives Vol. 2" -tuottajalevyllä.


title: Hoida homma

text: Oululaisräppärit Julma-Henri ja Panama Rayo tekivät kyseisestä kappaleesta oman versionsa. Kappaleella pilkataan Elastisen lisäksi Sereä. Kappaleen alussa ennen räppäyksen alkamista taustalla soi hiljaa Beats and Stylesin ”You Got the Light” -kappale. Kappale on ollut ilmaisladattavissa "Redrum-187"-sivustolla.


title: Hammerheart Records

text: Hammerheart Records (aikaisemmin nimellä "Karmageddon Media" vuosina 2004–2010) on alankomaalainen itsenäinen metallimusiikkiin erikoistunut levy-yhtiö.


title: Hammerheart Records

text: Hammerheart Records on julkaissut muun muassa Cruachanin, Thyrfingin, Forefatherin ja Mercenaryn levyjä.


title: Rocky Road to Dublin

text: Rocky Road to Dublin on 1800-luvulla tehty Irlantilainen kansanlaulu miehen kokemuksista matkallaan kotikaupunki Tuamista Dubliniin.


title: Rocky Road to Dublin

text: Sanat kirjoitti D. K. Gavan muusikko Harry Cliftonille (1824-1872), joka popularisoi kappaleen.


title: Rocky Road to Dublin

text:
In the merry month of May from me home I started,
Left the girls of Tuam so nearly broken hearted,
Saluted Father dear, kissed me darling mother,
Drank a pint of beer, me grief and tears to smother,
Then off to reap the corn, leave where I was born,
Cut a stout blackthorn to banish ghosts and goblins;
In a brand new pair of brogues to rattle o'er the bogs
And frighten all the dogs on the rocky road to Dublin,


title: Rocky Road to Dublin

text:
"(Kertosäe)":
One two three four five,
Hunt the Hare and turn her down the rocky road
And all the way to Dublin, Whack fol la de rah!


title: Rocky Road to Dublin

text:
In Mullingar that night I rested limbs so weary
Started by daylight next morning bright and early
Took a drop of the pure to keep me heart from sinking;
That's a Paddy's cure whenever he's on drinking
See the lassies smile, laughing all the while
At me darlin' style, 'twould set your heart a bubblin'
Asked me was I hired, wages I required
Till I was almost tired of the rocky road to Dublin,


title: Rocky Road to Dublin

text: "(Kertosäe)"


title: Rocky Road to Dublin

text:
In Dublin next arrived, I thought it be a pity
To be soon deprived a view of that fine city.
Decided to take a stroll, all among the quality;
Me bundle it was stole, all in a neat locality.
Something crossed me mind, when I looked behind,
No bundle could I find upon me stick a wobblin'
Enquiring for the rogue, they said me Connaught brogue
Wasn't much in vogue on the rocky road to Dublin,


title: Rocky Road to Dublin

text:
From there I got away, me spirits never falling,
Landed on the quay, just as the ship was sailing.
The Captain at me roared, said that no room had he;
When I jumped aboard, a cabin found for Paddy.
Down among the pigs, played some funny rigs,
Danced some hearty jigs, the water round me bubbling;
When off to Holyhead wished meself was dead,
Or better far instead on the rocky road to Dublin,


title: Rocky Road to Dublin

text:
The boys of Liverpool, when we were safely landed,
Called meself a fool, I could no longer stand it.
Blood began to boil, temper I was losing;
Poor old Erin's Isle they began abusing.
"Hurrah me soul!" says I, let the shillelagh fly.
Some Galway boys were nigh and saw I was a hobble in,
With a loud "hurray!" joined in the fray.
Quickly cleared the way on the rocky road to Dublin,


title: Rocky Road to Dublin

text: Kappaleen ovat levyttäneet monet yhtyeet ja artistit.


title: Määränpää

text: "Määränpää" on rap-yhtye Fintelligensin toinen single sen neljänneltä Lisää-nimiseltä studioalbumiltaan. Singlellä vierailee folkrock-yhtye Lauri Tähkä & Elonkerjuun keulakuva ja laulaja Lauri Tähkä. Single julkaistiin 15. lokakuuta 2008. Singlestä on julkaistu myös musiikkivideo.


title: Some Say the Devil Is Dead

text: ”Some Say the Devil Is Dead” on suosittu irlantilainen kansanlaulu, joka tekee pilaa Britannian armeijasta. Kappaleeseen on myös tehty paljon erilaisia sanoituksia kuten ”Bonnie Lass Come o’er the Burn”, ”The Braes of Maar”, ”The Devil’s Highland Fling”, ”Johnny Will You Marry Me?” Kappaletta ovat levyttäneet monet yhtyeet kuten Cruachan ja Wolfe Tones.


title: Craig Ramsay

text: Craig Edward Ramsay (s. 17. maaliskuuta 1951 Weston, Ontario) on kanadalainen jääkiekkovalmentaja ja entinen jääkiekkoilija, joka nimettiin Atlanta Thrashersin päävalmentajaksi kaudeksi 2010–2011. Hän pelasi koko NHL-uransa Buffalo Sabresissa, jota hän edusti yhteensä yli 1000 runkosarjaottelun verran. Ramsay palkittiin urallaan kertaalleen Frank J. Selke Trophyllä, NHL:n parhaana puolustavana hyökkääjänä. Hän jatkoi Buffalossa apuvalmentajana ja on toiminut myös hetkellisesti väliaikaisena päävalmentajana sekä Buffalossa että Philadelphia Flyersissa.


title: Craig Ramsay

text: Ramsay pelasi juniorijääkiekkoa OHA:n Peterborough Petesissä neljän kauden ajan vuosina 1967–1971. Buffalo Sabres varasi hänet numerolla 19 toisella kierroksella. Ramsay siirtyi Buffaloon heti seuraavan syksynä, mutta kausi alkoi Buffalon farmijoukkue Cincinnati Swordsissa. Hän pelasi ensimmäisen NHL-ottelunsa 27. marraskuuta 1971. Ramsay pelasi NHL-urallaan peräkkäin 776 runkosarjaottelua, joka on NHL:n neljänneksi pisin peräkkäisten otteluiden sarja. Sarja alkoi 27. maaliskuuta 1973 ja päättyi 10. helmikuuta 1983, kun Ramsay mursi jalkansa pelissä. Ramsay oli kolmesti ehdolla Frank J. Selke Trophyn saajaksi vuosina 1978, 1980 ja 1981. Palkinto annetaan NHL:n parhaalle puolustavalle hyökkääjälle. Lopulta hän voitti palkinnon vuonna 1985, uransa viimeisellä kaudella.


title: Craig Ramsay

text: Ramsay pelasi uransa aikana yhdessä Don Lucen kanssa, ja heitä pidettiin NHL:n parhaana alivoimakaksikkona. Vuosien kokeilujen jälkeen Lucen ja Ramsayn kanssa samaan ketjuun löydettiin Danny Gare. Ramsay oli yksi NHL:n parhaista puolustavista hyökkääjistä. Hän on tehnyt eniten alivoimamaaleja Buffalon historiassa, 27 kappaletta.


title: Craig Ramsay

text: Ramsay pelasi NHL:ssä 1070 ottelua, kaikki Buffalo Sabresissa. Hän teki näissä otteluissa 252 maalia ja antoi 420 syöttöä, tehden siis yhteensä 672 tehopistettä. Keväällä 1975 Buffalo eteni Stanley Cupin finaaliin, mutta hävisi Philadelphia Flyersille. Hän pelasi vuonna 1976 NHL:n tähdistöottelussa.


title: Craig Ramsay

text: Ramsay toimi kaudella 1984–85 pelaaja-apulaisvalmentajana. Ja kun hän ilmoitti lopettavansa pelaajauransa 8. syyskuuta 1985, Buffalo nimesi hänet seuran apulaisvalmentajaksi. Tässä toimessa Ramsay toimi kaudelle 1986–87, mutta kesken saman kauden hänet nimettiin joukkueen väliaikaiseksi päävalmentajaksi, kun Scotty Bowman lopetti joukkueen päävalmentajana 6. marraskuuta 1986. Väliaikainen pesti päättyi 22. joulukuuta, jolloin hänet siirrettiin Buffalon organisaatiossa toisiin tehtäviin (Director of Professional Evaluation and Development). Tässä toimessa Ramsay oli vuoteen 1990 asti. Ennen kautta 1990–91 Buffalo nimitti hänet joukkueen managerin apulaiseksi. Tässä tehtävässä hän toimi vuoteen 1993 asti.


title: Craig Ramsay

text: Takaisin valmennustehtäviin Ramsay palasi 18. kesäkuuta 1993, jolloin hänet palkattiin Florida Panthersin apulaisvalmentajaksi. Hän toimi tehtävässä kahden kauden ajan, vuoteen 1995 asti. Kaudella 1995–96 Ramsay oli Dallas Starsin kykyjenetsijä. Kaudet 1996–98 hän oli Ottawa Senatorsin apulaisvalmentaja, josta hän siirtyi seuraavaksi kaudeksi Philadelphia Flyersin apulaisvalmentajaksi. Ramsay oli joukkueen apulaisvalmentaja helmikuuhun 2000 asti, jolloin hänet nimitettiin joukkueen väliaikaiseksi päävalmentajaksi, kun päävalmentaja Roger Neilsonilta oli löydetty syöpä. Kesäkuussa 2000 Philadelphia halusi Ramsayn jatkavan ja hänet nimitettiin seuran päävalmentajaksi seuraavaksikin kaudeksi. Toimi kesti kuitenkin vain 10. joulukuuta 2000 asti. Seuraavaksi hänet palkkasi apulaisvalmentajaksi Tampa Bay Lightning 17. tammikuuta 2001. Vuonna 2004 Ramsay voitti Stanley Cupin apulaisvalmentajana Tampa Bayssä.


title: Craig Ramsay

text: Ramsay nimettiin 1. elokuuta 2007 Boston Bruinsin apulaisvalmentajaksi. Hän toimi Claude Julienin apulaisvalmentajana ja oli erityisesti vastuussa joukkueen puolustuspelaamisesta. Atlanta Thrashers valitsi Ramsayn uudeksi päävalmentajakseen kesäkuussa 2010.


title: Craig Ramsay

text: Ramsay oli Buffalon edustajana NHLPA:ssa. Hän on jääkiekkoilija Doug Gibsonin lanko.


title: Barbara Hutton

text: Barbara Woolworth Hutton (14. marraskuuta 1912 – 11. toukokuuta 1979) oli yhdysvaltalainen perijätär ja seurapiirihenkilö, jonka isoisä oli Woolworth’s-myymäläketjun perustaja Franklin Winfield Woolworth. Vaikean elämänsä takia Hutton sai julkisuudessa nimityksen ”rikas tyttörukka” ().


title: Barbara Hutton

text: Perijättären isä oli maanisuuteen asti naistenmies, joka ajoi käytöksellään vaimonsa itsemurhaan 1918, kun Barbara oli tuskin kouluikäinen. Isä siirsi tyttärensä tuolloin sukulaisten kasvatettavaksi. Onneton lapsuus loi pohjan onnettomalle elämälle.


title: Barbara Hutton

text: Hutton oli naimisissa yhteensä seitsemän kertaa vuosina 1933–1966. Kaikki liitot päättyivät eroon alle viidessä vuodessa, lyhyin vain 53 päivän jälkeen. Hänen aviomiehiinsä kuului prinssejä, kreivejä ja paroneita. Kuuluisin puolisoista oli elokuvatähti Cary Grant, jonka kanssa perijätär oli aviossa 1942–1945. Aika Grantin kanssa oli Huttonin elämän onnellisimpia, tärkeältä osaltaan siksi, että näyttelijä todella rakasti Huttonia eikä hakenut suhteesta häneen esimerkiksi taloudellista hyötyä. Heidän odotuksensa perhe-elämän suhteen olivat kuitenkin eriävät, mikä ajoi lopulta heidät avioeroon. Kaikista muista puolisoista poiketen Grant ei ottanut erossa rahaa entiseltä vaimoltaan. Vuosina 1955–1959 Hutton oli naimisissa saksalaisen tennispelaajan ja paroonin Gottfried von Crammin kanssa.


title: Barbara Hutton

text: Hutton kärsi alkoholismista ja harrasti nuoria miehiä, joille jakoi avokätisesti lahjoja. Hän menetti ainoan lapsensa lento-onnettomuudessa 1972, mikä pahensi entisestään hänen alkoholismiaan. Perijättären viimeiset vuodet olivat epäedullisten liiketoimien ja runsaskätisen anteliaisuuden seurauksena taloudellisesti melko niukat. Rahapulassaan hän joutui myymään kiinteistöjään ja korujaan alihintaan. Hutton kuoli sydäninfarktiin 66-vuotiaana.


title: Barbara Hutton

text: Onnettoman perijättären elämästä on kirjoitettu useita kirjoja. Charles Jarrottin ohjaamassa elämäkertaelokuvassa "Rikas tyttörukka" ("Poor Little Rich Girl: The Barbara Hutton Story", 1987) Farrah Fawcett esittää nimiroolin.


title: The Irish Rover

text: The Irish Rover on Irlantilainen kansanlaulu, joka kertoo mahtavasta, epätodellisesta purjealuksesta, joka kohtaa epäonnisen lopun. Kappaleen ovat levyttäneet monet artistit, joista osa on tehnyt muutoksia sanoitukseen.


title: Majungasaurus

text:
Majungasaurus oli myöhäisellä liitukaudella, 70–65 miljoonaa vuotta sitten Madagaskarilla elänyt dinosaurussuku. Suvusta tunnetaan ainoastaan yksi laji, "Majungasaurus crenatissimus". Suvusta puhuttiin vähän aikaa nimellä Majungatholus, jota nyt pidetään "Majungasauruksen" synonyyminä.
Niillä oli 10 cm pitkät hampaat. "Majungasaurus" oli muiden abelisauridien tapaan teropodi eli petodinosaurus.


title: Majungasaurus

text: "Majungasaurukset" olivat 9 metriä pitkiä, 3 metriä korkeita ja painoivat tonnin. Ne olivat aikoinaan Madagaskarin suurimpia eläimiä. Uroksella oli päässä röyhelöitä ja piikkejä. Naaras oli hieman pienempi kuin uros. Ne eivät luultavasti olleet kovin nopeita.


title: Behringer

text: Behringer International GmbH on Saksassa vuonna 1989 perustettu, äänilaitteistoja valmistava yritys.


title: Behringer

text: Yhtiö suunnittelee ja valmistaa muun muassa PA-laitteistoja, miksereitä, vahvistimia ja äänikortteja. Viime aikoina Behringer on laajentanut valikoimaansa käsittämään myös efektipedaaleita, digitaalipianoja ja sähkökitaroita. Tämän lisäksi yritys valmistaa valaistuslaitteita musiikkiesityksiin.


title: Behringer

text: Helmikuussa 2006 Yhdysvaltain telehallintovirasto (FCC) syytti Behringeriä siitä, ettei viittäkymmentä sen tuotetta oltu testattu Yhdysvaltain lakien velvoittamalla tavalla. Yritys tuomittiin miljoonan dollarin sakkoihin.


title: Behringer

text: Behringeriä on syytetty patenttirikkomuksista ainakin Mackien ja Rolandin suunnilta. Mackien kanne kuitenkin soviteltiin oikeussalin ulkopuolella, eikä ratkaisun yksityiskohtia olla paljastettu. Patenttikiistojen ratkaisemista hankaloittaa se, että useimmat äänipiirit muistuttavat teknisten ratkaisujensa osalta pakostakin toisiaan, esimerkiksi vahvistinmalleissa.


title: Moskovskaja (alkoholijuoma)

text: Moskovskaja on vanhin venäläisistä votkamerkeistä, jota alettiin valmistaa 1924 Neuvostoliitossa nimellä "Московская особенная" ("Moskovskaja osobennaja", 'Moskovan erikoinen'). Uudelleen elvytetyn votkamerkin esikuvana oli jo ennen ensimmäistä maailmansotaa 1894–1914 valmistettu samanniminen votka, jota valmisti "4. viinamonopoli". Moskovskaja-votkan resepti ei vastoin yleistä luuloa perustu Dmitri Mendelejevin kokeisiin, vaan se on erillisen kehitystyön tulosta. Neuvostoaikana alkuperäistä reseptiä muutettiin hieman. Juomaan lisättiin ruokasoodaa ja etikkahappoa 30 ja 20 milligrammaa pulloa kohden vastaavasti.


title: Alfred Moquin-Tandon

text: Christian Horace Benedict Alfred Moquin-Tandon (7. toukokuuta 1804 Montpellier - 15. huhtikuuta 1863 Pariisi) oli ranskalainen lintutieteilijä ja kasvitieteilijä.


title: Alfred Moquin-Tandon

text: Moquin-Tandon väitteli lääketieteen tohtoriksi 1828. Hän toimi eläintieteen professorina Marseillessa 1829–1833, jolloin hänet nimitettiin Toulousen kasvitieteellisen puutarhan johtajaksi ja kasvitieteen professoriksi. 1850 Ranskan hallitus lähetti hänet Korsikalle kartoittamaan saaren kasvistoa. 1853 hän muutti Pariisiin, ja hänestä tuli myöhemmin Jardin des Plantesin ja Ranskan tiedeakatemian johtaja.


title: Alfred Moquin-Tandon

text: Hän laati lintutieteelliset tekstit teokseen "L'Histoire Naturelle des Iles Canaries" (1835-1844), jonka muita kirjoittajia olivat Philip Barker Webb ja Sabin Berthelot.


title: Alfred Moquin-Tandon

text: Yhdessä Webbin ja Berthelotin kanssa hän nimesi kanarianpeipon ("Fringilla teydea"). Hänen kunniakseen on nimetty afrikanmeriharakka ("Haematopus moquini").


title: Etelänselkälokki

text: Etelänselkälokki ("Larus dominicanus") on eteläisellä pallonpuoliskolla elävä selkälokin vastinlaji.


title: Etelänselkälokki

text: Etelänselkälokki muistuttaa selkälokkia. Se on kuitenkin hieman suurempi, nokka on järeämpi ja koivet ovat vihertävänharmaat (selkälokilla keltaiset). Sen pituus on noin 56 cm, siipien kärkiväli noin 128 cm ja paino noin yksi kilogramma.


title: Etelänselkälokki

text: Etelänselkälokki elää eteläisen pallonpuoliskon valtamerien rannikoilla ja saarilla sekä Etelä-Amerikassa, Etelä-Afrikassa että Oseaniassa. Lajin elinympäristön ala on 1–10 miljoonaa neliökilometriä ja maailman populaation koko on 3,3–3,4 miljoonaa yksilöä.


title: Etelänselkälokki

text: Valtamerien rannikot ja saaret.


title: Etelänselkälokki

text: Pesä on painanne maassa ja vuorattu ruohoilla ja höyhenillä. Naaras munii tavallisesti kolme munaa. Molemmat emot ruokkivat poikasia.


title: Etelänselkälokki

text: Etelänselkälokit ovat kaikkiruokaisia kuten useimmat muutkin lokit.


title: Porin Pesäkarhut

text: Porin Pesäkarhut on vuonna 1985 perustettu porilainen pesäpallon erikoisseura. Pesäkarhujen naisjoukkue pelaa Suomen pääsarjassa, Superpesiksessä, jossa se on pelannut yhtäjaksoisesti kaudesta 1996 lähtien. Pesäkarhut pelaavat kotiottelunsa Porin pesäpallostadionilla. Seura on voittanut naisten Suomen mestaruuden kerran, kaudella 2002.


title: Porin Pesäkarhut

text: Porin Pesäkarhut ry perustettiin 28. marraskuuta 1985 Ravintola Karhu Kruunussa. Seuran perustajat olivat Heikki Kuuri-Riutta ja Alpo Ahtola. Porin Pesäkarhujen ensimmäinen puheenjohtaja oli Alpo Ahtola. Seuran naisjoukkue aloitti taipaleensa Suomensarjasta kaudella 1986, minkä päätteeksi joukkue nousikin Ykköspesikseen seuraavalle kaudelle. Ykköspesistaipaletta kesti kuuden kauden ajan kauteen 1992 asti, jonka päätteeksi seuran historian ensimmäinen sarjapaikka saavutettiin. Ensimmäinen vierailu pääsarjassa kesti kuitenkin vain yhden kauden ajan, kun sijoitus sarjassa oli viimeinen eli 12. Seuraavat kaksi kautta (1994-1995) joukkue pelasi jälleen Ykköspesistä nousten kuitenkin jälkimmäisen päätteeksi takaisin Superpesikseen.


title: Porin Pesäkarhut

text: Kaudesta 1996 lähtien Porin Pesäkarhut on pelannut yhtäjaksoisesti Naisten Superpesiksessä. Seura saavutti ensimmäisen SM-mitallinsa kauden 2001 päätteksi, jolloin värinä oli pronssinen. Seuraavalle kaudelle mitalin väri vielä kirkastettiin kultaiseksi ja samalla saavutettiin seuran historian toistaiseksi ainoa Suomen mestaruus. Tämän jälkeen seura on pysynyt sarjan kärjessä sijoittuen sarjassa kaudesta 2004 yhtäjaksoisesti vähintään neljän parhaan joukkueen joukkoon.


title: Porin Pesäkarhut

text: Etenijäkuningatar:


title: Porin Pesäkarhut

text: Lyöjäkuningatar:


title: Porin Pesäkarhut

text:
Kärkilyöntikuningatar:
Vuoden jokeri:


title: Porin Pesäkarhut

text: Vuoden lukkari:


title: Porin Pesäkarhut

text:
Vuoden pesäpalloilija:
Kultainen maila:


title: Porin Pesäkarhut

text: Kultainen räpylä:


title: Porin Pesäkarhut

text: Vuoden pelinjohtaja:Seura on historiansa aikana saavuttanut naisten Superpesiksessä 13 mitalia. Näistä yksi on kultainen (2002), viisi hopeista (2005, 2008, 2010, 2013 ja 2017) ja kahdeksan pronssista (2001, 2004, 2006, 2009, 2011, 2012, 2014 ja 2016). Hallimestaruuden joukkue on voittanut 2002, 2007, 2009,2011, 2017 ja 2018. Lisäksi seuran juniorijoukkueet A-pojissa ja B-E -tytöissä ovat saavuttaneet ytheensä 17 SM-mitalia.


title: Porin Pesäkarhut

text: Porin Pesäkarhujen pelinjohtajat Naisten Superpesiksessä vuodesta 2001:


title: Poppana

text: Poppana on puuvillasta kudottu tuote, esimerkiksi seinävaate, pöytäliina, jopa vaatteita on tehty poppanasta. Poppanaa on alkujaan käytetty myös olkipatjojen päällä suojaamaan piikikkäiltä oljenpäiltä. Poppana-sana on kotoisin Etelä-Karjalasta, ja siitä on käytetty myös nimityksiä rököraanu, rääpälvaate, rääsäle ja nukeri.


title: Poppana

text: Poppanakude leikataan kankaasta täysvinoon ohuiksi kuteiksi. Vinoon leikkaamisen ansiosta valmiin tuotteen pinta on samettimaisen pehmeä. Nykyisin poppanan loimena on useimmiten 6-säikeinen kalalanka.


title: Poppana

text: Aiemmin materiaalina käytettiin vanhoja vaatteita, kuten matonkuteisiinkin. Sittemmin poppanakudetta on valmistettu myös teollisesti. Teollisesti valmistettu poppana hyödynsi ensin raaka-aineenaan teollisuuden jäännösmateriaalia, niin kutsuttua paalikudetta, jota kutoja itse leikkasi kapeammaksi. Poppanan yleistyttyä ja kysynnän kasvettua kehitti Pirkanmaan Kotityö Oy markkinoille ensimmäisen poppanakuteen vuonna 1973. Nykyään poppanoita kudotaan sekä vanhoista että uusista kankaista leikatuista kuteista.


title: Poppana

text: Tekstiilitaiteilija Annikki Karvinen on tullut poppanavaatteiden suunnittelijana maailmankuuluksi.


title: Suomi yleisurheilun sisäratojen Euroopan-mestaruuskilpailuissa 2007

text: Suomi osallistui vuoden 2007 yleisurheilun sisäratojen Euroopan-mestaruuskilpailuihin 15 urheilijan vahvuisella joukkueella, joka koostui kahdeksasta miehestä ja seitsemästä naisesta. Suomalaiset eivät yltäneet mitaleille asti, mutta pistesijoja (sijat 1-8) kertyi kolme kappaletta. Lisäksi suomalaiset tehtailivat kansallisella tasolla kovia tuloksia.


title: Uuteen maailmaan

text: Uuteen maailmaan on rap-yhtye Sauruksen ensimmäinen single yhtyeen neljänneltä "Neon Saurus" -studioalbumilta. Single julkaistiin digitaalisessa muodossa 2. maaliskuuta 2009. Kappaleen musiikkivideo nähtiin ensimmäisen kerran Summeri -ohjelmassa kesäkuussa 2009. Kappale sisältää samplen Ryuichi Sakamoton "Merry Christmas Mr. Lawrence" -kappaleesta.


title: Laukukero

text: Laukukero on Pallaksen tunturijonoon kuuluva, noin 762 metriä korkea huippu ja Pallas-Yllästunturin kansallispuistoon kolmanneksi korkein huippu. Hotelli Pallaksen infokansion kartassa keron korkeudeksi kerrotaan 785 metriä mutta lähteinä olevien karttojen perusteella tämä korkeustieto on virheellinen. Laukukerolla sijaitsevat Pallaksen yhdeksän laskettelurinnettä ja kaksi hissiä. Tunturi on kokonaan paljakkaa.


title: Endorama

text:
Endorama on saksalaisen thrash metal -yhtye Kreatorin yhdeksäs studioalbumi. Endorama jäi Kreatorin viimeiseksi goottimetallista vaikutteita ottaneeksi albumiksi, sillä yhtye palasi vanhaan thrash metal -soundiinsa seuraavalla albumillaan.
Tuotanto


title: Lehmäkero

text: Lehmäkero sijaitsee Pallaksen tunturijonossa neljäntenä tunturina Hotelli Pallakselta pohjoiseen. Se on 745 metriä korkea ja laakea pohjois-etelä suunnassa.


title: Wairaun verilöyly

text: Wairaun verilöyly on 17. kesäkuuta 1843 Uudessa-Seelannissa maorien ja New Zealand Companyn tuomien eurooppalaisten siirtolaisten välillä puhjennut yhteenotto. Siinä kuoli 22 eurooppalaista ja ainakin neljä maoria. Maorit surmasivat 11 eurooppalaista näiden antauduttua. Tapahtumien taustalla oli kiistat maan myynnistä, ja verilöyly oli ensimmäinen merkittävä yhteenotto maorien ja siirtolaisten välillä Waitangin sopimuksen jälkeen. Verilöyly tapahtui Wairaun laaksossa, noin 10 kilometrin päässä nykyisestä Blenheimistä.


title: Wairaun verilöyly

text: Wairaun verilöylyyn johtaneiden maakiistojen taustalla oli Ngāti Toan heimojen ja niiden liittolaisten levittäytyminen Uuden-Seelannin Eteläsaarelle. Te Rauparahan johtamat musketeilla aseistautuneet maorit kukistivat ensin Pohjoissaaren Rangitānen, Ngāti Apan ja Muaūpokon maoriheimot. Kapitin saarella 1824 käydyn taistelun jälkeen ngati toat levittäytyivät myös Eteläsaarelle, jolloin he hallitsivat Cookinsalmen molempia puolia.


title: Wairaun verilöyly

text: Kapiti alkoi valloituksen jälkeen kukoistaa maorien ja eurooppalaisten valaanpyytäjien välisenä kauppapaikkana. New Zealand Company saapui alueelle vuonna 1839, ja sen edustaja William Wakefield kertoi ostaneensa kolmessa eri kaupassa Cookinsalmen molemmilta puolilta yhteensä 1,2 miljoonaa hehtaaria maata. Kaupat osoittautuivat myöhemmin kyseenalaisiksi, mutta New Zealand Company perusti silti sinne tammikuussa 1840 Port Nicholsonin siirtokunnan (nykyinen Wellington). Siirtokunnan asukkaat ajautuivat nopeasti ongelmiin, kun tulvat pakottivat siirtolaiset vaihtamaan sataman paikkaa nykyiseen Thorndoniin. Maorit eivät tunnustaneet New Zealand Companyn oikeuksia maahan. Toinen New Zealand Companyn siirtokunnista sijaitsi Cookinsalmen toisella puolella nykyisessä Nelsonissa. New Zealand Companyn mukaan maat oli ostettu vuonna 1839 Ngati Toa -heimolta, jonka oikeuksia maahan paikalliset maorit eivät kuitenkaan hyväksyneet. Asukkaiden kanssa neuvoteltiin kuitenkin erikseen, ja he jopa hyötyivät aluksi siirtokunnasta, jonne he myivät ruokaa.


title: Wairaun verilöyly

text: Nelsonin siirtokunta tarvitsi pian lisää maanviljelykseen soveltuvaa maata, ja New Zealand Company jatkoi 1843 maan kartoittamista. Ngati Toan päällikkö Te Rauparaha vastusti sitä eikä katsonut kartoitettavien alueiden kuuluvan vuonna 1839 tehtyihin kauppoihin. Te Rauparaha meni Nelsoniin neuvottelemaan liittääkseen asian William Spainin maakauppojen tutkintaan. Hän myös määräsi kartoituksen keskeytettäväksi. Maorien vastustuksesta huolimatta William Wakefield ohjeisti kuitenkin veljeään Arthuria jatkamaan kartoitusta.


title: Wairaun verilöyly

text: Kartoitusryhmä saapui Wairaun laaksoon huhtikuussa 1843 tavoitteenaan saada maat Britannialle asettamalla maorit tapahtuneen tosiasian eteen. Kesäkuussa maorit häätivät ryhmän ja polttivat sen väliaikaiset asumukset. Te Rauparaha piti tekoa oikeutettuna, koska asumukset oli rakennettu hänen omanaan pitämältä maalta saaduista tarvikkeista. New Zealand Company piti tekoa puolestaan tuhopolttona, ja siirtolaisten mielestä Te Rauparaha tuli panna aisoihin.


title: Wairaun verilöyly

text: Siirtolaiset päättivät pidättää Te Rauparahan ja tämän veljenpojan Te Rangihaean tuhopoltosta. Pidätystä suorittamaan lähti Nelsonin poliisipäällikkö Henry Thompsonin ja Arthur Wakefieldin johtaman noin 50 miehen aseistettu partio. Monet miehistä eivät olleet koskaan käsitelleet aseita, ja aseetkin olivat huonokuntoisia. Joukko saapui 17. kesäkuuta Tuamarinan purolle, jonka toiselle puolelle oli kerääntynyt noin 90 maoria, joukossa myös Te Rauparaha ja Te Rangihaeata.


title: Wairaun verilöyly

text: Thompson yritti saada Te Rauparahan käsirautoihin, mutta Te Rauparaha totesi olevansa omilla maillaan ja sanoi, etteiväthän maoritkaan yrittäneet ottaa siirtolaisten maita. Silloin ilmeisesti joku siirtolaisista laukaisi vahingossa aseensa, jolloin maorien ja siirtolaisten välille syttyi tulitaistelu. Tulitaistelussa sai surmansa 11 siirtolaista ja 4–9 maoria. Yksi kuolleista maoreista oli Te Rangihaeatan vaimo Te Rongo. Noin 30 yhteenotosta selviytynyttä siirtolaista pakeni, mutta 11 heistä antautui maoreille jouduttuaan saarretuiksi. Te Rauparaha oli aluksi valmis säästämään näiden hengen, mutta Te Rangihaeata vaati kostoa kuolleesta vaimostaan. Te Rauparaha myöntyi Te Rangihaeatan tahtoon, ja maorit surmasivat 11 antautunutta siirtolaista, mukaan lukien Arthur Wakefieldin ja Henry Thompsonin. Enimmät heistä surmasi Te Rangihaeata henkilökohtaisesti.


title: Wairaun verilöyly

text: Tieto Wairaun verilöylystä levisi siirtolaisten keskuuteen, ja antautuneiden miesten surmaamista pidettiin kylmäverisenä murhana. Tapauksen pelättiin johtavan laajaan maorikapinaan. Tapauksesta tuli juuri tehtäväänsä astuneen kuvernööri Robert FitzRoyn ensimmäisiä hoidettavia asioita. Hänen kantansa oli, ettei maoreille tulisi koitua seuraamuksia, koska New Zealand Company oli itse aiheuttanut välikohtauksen toiminnallaan. Lisäksi hän piti maakauppoja laittomina, ja siirtomaahallinto oli samaa mieltä. Näin haluttiin myös estää mahdollinen tuhoisa sota, joka olisi seurannut sotilaallisesta vastauksesta.


title: Wairaun verilöyly

text: FitzRoy kutsuttiin vuonna 1845 takaisin Britanniaan, kun hän oli Wairaun verilöylyn selvittelyn vuoksi joutunut huonoihin väleihin New Zealand Companyn edustajien kanssa. Nelsonin asukkaat osoittivat mieltään FitzRoytä vastaan polttamalla samana vuonna häntä esittävän nuken. Tapauksen hoito ei estänyt uusia yhteenottoja siirtolaisten ja maorien välillä samalla alueella vielä 1846 ja 1847. Vuonna 1869 Tuamarinan hautausmaalle pystytettiin surmattujen siirtolaisten muistomerkki.


title: Paula Malmivaara

text: Paula Malmivaara on suomalainen oboisti. Hän on Tampere Filharmonian oboen äänenjohtaja. Hän opiskeli Sibelius-Akatemian lisäksi Malmössä ja useilla mestarikursseilla. Hän on soittanut myös Aholansaari Sinfoniettassa.


title: Annikki Karvinen

text: Annikki Karvinen (s. 1931 Huittinen) on suomalainen tekstiilitaiteilija, joka tuli 1970-luvun puolivälistä alkaen tunnetuksi poppanan käytöstä suunnittelemissaan design-vaatteissa.


title: Annikki Karvinen

text: Annikin vanhemmat olivat Laina ja Hannes Haavisto. Annikki on vanhin lapsista ja perheeseen kuuluivat myös vuotta nuorempi Anja ja yhdeksän vuotta nuorempi Sirkka, joka menehtyi nelivuotiaana. Äiti oli itseoppinut ompelija (1904–1995) ja isä autonkuljettaja ja -asentaja. Annikin isä kuoli veritulppaan 45-vuotiaana.


title: Annikki Karvinen

text: Keskikoulun käytyään Karvinen alkoi opiskella Loimaan naiskotiteollisuuskoulun ompelulinjalla, ja valmistuttuaan hän toimi käsityönopettajana ensin Köyliön kansakoulussa. Pari vuotta opettajana oltuaan Karvinen jatkoi vielä Loimaan naiskotiteollisuuskoulun kudontalinjalla. Hän oli kotiopettajana 1951–1952 kaksi kesää Helsingissä Kalevan jäätelötehtaan omistajan perheessä. Valmistuttuaan kudontalinjalta 1952 hän sai myyjättären paikan Helsingistä Käsityöliike Ainosta. Päästyään Wetterhoffin kotiteollisuusopettajaopistoon Karvisen oli otettava lainaa, ja elämä oli köyhää. Heti valmistuttuaan kudonnan neuvojaksi Karvinen sai opettajan paikan Raahen yhteislyseosta. Koulusta löytyi myös puoliso, voimistelunopettaja Anto Karvinen. Häät vietettiin 1960. Anto Karvisen isällä oli Raahessa sekatavarakauppa. Antsi oli ekonomi ja halusi eteenpäin urallaan. Hän sai paikan Oulun tullikamarissa, mutta matka Raaheen oli pitkä ja perheeseen oli 1961 syntynyt tytär Ana-Katri eli Kati, joka tarvitsi myös isää. Vuonna 1963 Antsi sai Jyväskylästä tullihoitajan viran ja Annikki sai käsityönopettajan paikan Viitaniemen yhteiskoulusta.


title: Annikki Karvinen

text: Annikki Karvinen perusti 1968 oman yrityksen, joka toimi pitkään nimellä Annikki Karvinen Oy ja myöhemmin nimellä Karvinen Finland Oy Ltd. Alkuun yritys valmisti vaatteita puuvillaisista painokankaista ja villakankaista, mutta 1970-luvun puolivälissä Annikki Karvinen innostui poppanasta, jonka materiaalina hän käytti puuvillan ohella silkkiä, samettia ja pellavaa. 1990-luvulla tehtaassa alettiin valmistaa poppana-asuihin sointuvia vaatteita tehdasvalmisteisista kankaista. Sittemmin poppana on jäänyt asuista pois. Karvinen Finland hakeutui konkurssiin elokuussa 2016.


title: Annikki Karvinen

text: Vaatteiden lisäksi Karvinen on suunnitellut sisustuksia.


title: Annikki Karvinen

text: Annikki ja Anto Karvisella on kaksi lasta, Kati ja Aapo, jotka ottivat tammikuussa 2015 yrityksen vetovastuun. Karvisten toinen koti on Lodèven vuoristokylässä Etelä-Ranskassa, ja se on hankittu 1990-luvulla.


title: Annikki Karvinen

text: Vuonna 2009 Karvinen palkittiin Pro Finlandia -kunniamerkillä.


title: Power Rangers: Dino Thunder (videopeli)

text: Power Rangers: Dino Thunder on vuoden 2004 elokuussa julkaistu videopeli, joka perustuu samannimiseen televisiosarjaan Power Rangers Dino Thunder. Pelin julkaisi THQ Game Boy Advancelle, Nintendo GameCubelle ja PlayStation 2:lle.


title: Power Rangers: Dino Thunder (videopeli)

text: GBA:lla pelataan ainoastaan kolmella Rangerilla punaisella, sinisellä ja keltaisella, joiden tehtävinä on saavuttaa tietty päämäärä, kuten tuhota kaikki metallisessa laatikossa olevat viholliset tai pelastaa jäätyneet ihmiset. Musta Ranger puolestaan esiintyy neuvonantajana, sekä palapeli tehtävissä, jossa on tarkoitus tehdä Mustalle Rangerille reitti kohti päämääräänsä pelastaakseen eri Zordeja. Palapelin aikana Valkoinen Ranger toimii häirikkönä, joka tuhoaa reittejä kesken kaiken. Pelissä voi pelata myös Megazordeilla mikäli vastustaja suurenee jättiläismäiseksi. Lisäksi Megazord tasoilla voi muokata ThunderSaurus Megazordia palapeleissä vapauttamiensa Zordien myötä.


title: Power Rangers: Dino Thunder (videopeli)

text: PlayStation 2 ja Nintendo GameCubella pelataan ainoastaan Power Rangereiden mekaanisilla Zordeilla. Pelaajalla on käytössä kolme Zordia; Punainen TyrannoZord, sininen TriceraZord ja keltainen PteraZord. Tarkoituksena on vapauttaa vankina olevat DinoZordit lila CephalaZord, vihreä ParasaurZord, oranssi AnkyloZord ja sinivihreä DimetroZord. Samalla pelaajan on tuhottava muukalaisolentojen asetehtaat ja kerättävä eri esineitä, kuten munia ja kristalli-ikoneja. Pelissä on myös lukittavia Zordeja Power Rangers Wild Forcesta ja Power Rangers Ninja Stormista.


title: Vilho Levänen

text: Viljo Mikko (Vippa) Levänen () oli suomalainen jääkärimajuri. Hän oli sotilaskoulutuksensa ensimmäisen maailmansodan aikana Saksassa saanut jääkäri, joka sai tulikasteensa Saksan itärintamalla Misse-joella vuonna 1916. Myöhemmin hän osallistui Suomen sisällissotaan Valkoisen Armeijan riveissä joukkueenjohtajana.


title: Vilho Levänen

text: Leväsen vanhemmat olivat talonomistaja Josef Levänen ja Maria Vigell. Hänet vihittiin ensimmäisen kerran avioliittoon vuonna 1936 Sigrid von Schummerin kanssa ja toisen kerran vuonna 1962 Aili Alfrid Eskelisen kanssa.


title: Vilho Levänen

text: Levänen kävi neljä luokkaa Joensuun suomalaisessa lyseota ja opiskeli sen jälkeen musiikkia Filharmonisen seuran orkesterikoulussa Helsingissä. Hän kuului seuran orkesteriin sellonsoittajana. Hän suoritti yksityisesti viidennen luokan Helsingin suomalaisessa lyseossa vuonna 1923. Hän suoritti Viipurin upseerikokelaskurssin vuosina 1918–1919 ja oli kuuntelu-upseerina Kadettikoulussa vuosina 1922–1923 sekä kävi sotilaspedagogisen kurssin vuonna 1925. Hän suoritti taktiikan soveltamiskurssin ja jalkaväen ampumakoulutuskurssin Suojeluskuntain päällystökoulussa vuonna 1926 sekä kävi Taistelukoulun komppanianpäällikkökurssin vuosina 1930–1931.


title: Vilho Levänen

text: Levänen liittyi vapaaehtoisena Saksassa sotilaskoulutusta antavan jääkäripataljoona 27:n 1. komppaniaan 19. tammikuuta 1916. Hän otti osaa taisteluihin ensimmäisessä maailmansodassa Saksan itärintamalla Misse-joella, Riianlahdella ja Aa-joella. Hän kuului pataljoonan torvisoittokuntaan ja orkesteriin.


title: Vilho Levänen

text: Levänen astui Suomen armeijan palvelukseen Saksassa 11. helmikuuta 1918 varavääpeliksi ylennettynä ja saapui Suomeen (Vaasaan) 25. helmikuuta 1918 jääkärien pääjoukon mukana. Hänet sijoitettiin Suomen valkoiseen armeijaan joukkueenjohtajaksi 5. Jääkärirykmentin 13. jääkäripataljoonan 3. komppaniaan. Hän otti osaa sisällissodan taisteluihin Kuokkalassa sekä etenemiseen Rajajoelle.


title: Vilho Levänen

text:
Levänen palveli sisällissodan jälkeen joukkueenjohtajana ja komppanianpäällikkönä edelleen 5. Jääkärirykmentissä, josta muodostettiin myöhemmin aluksi Kuopion jalkaväkirykmentti 4 ja myöhemmin Tampereen rykmentti. Hän osallistui vuonna 1920 Porajärven puolustukseen, muun muassa Soutajärven taisteluihin. Hänet määrättiin 28. huhtikuuta 1921 komppanianpäälliköksi aluksi Tampereen rykmentin 8. komppaniaan, josta hänet siirrettiin 1. kesäkuuta 1923 alkaen niin ikään päälliköksi 2. komppaniaan. Rykmentin aliupseerikoulun johtajaksi hänet nimitettiin 3. marraskuuta 1924. Aliupseerikoulusta hänet siirrettiin komppanianpäälliköksi 2. komppaniaan 27. heinäkuuta 1928 ja edelleen 1. komppaniaan päälliköksi 10. elokuuta 1933.
Levänen osallistui talvisotaan Kenttätäydennysprikaatin VIII pataljoonan komentajana ja osallistui sotatoimiin Pelkosenniemellä. Myöhemmin hänet siirrettiin Lapin Ryhmän käyttöön ja hänet siirrettiin II pataljoonan komentajaksi (Osasto Leväsen) Jalkaväenkoulutuskeskus 4:ään. josta hänet siirrettiin pataljoona Leväsen komentajana Virolahden alalohkolle.


title: Vilho Levänen

text: Välirauhan aikana hän toimi Jalkaväenkoulutuskeskus 4:ssä ja Maavoimien esikunnassa, josta hänet siirrettiin pataljoonan komentajaksi 4. Prikaatiin ja edelleen II Armeijakunnan Henkilötäydennyskeskukseen ja Jääkäripataljoona 3:een.


title: Vilho Levänen

text: Jatkosodan puhjettua hänet komennettiin komentajaksi Linnoituspataljoona 5:een, josta hänet siirrettiin seuraavana vuonna pataljoonan komentajaksi Jalkaväenkoulutuskeskus 1:een. Vuonna 1943 hänet siirrettiin komentajaksi Sotavankileiri ?:een, josta hänet siirrettiin seuraavana vuonna päälliköksi Sotavankileiri 9:ään. Sotien jälkeen hän erosi vakinaisesta palveluksesta. Hänet haudattiin Tuusulaan.


title: Kruununhaan yläaste

text: Kruununhaan yläaste on Helsingin Kruununhaassa sijaitseva peruskoulu, jossa on luokat 7–9. Kruununhaan yläasteella on noin 500 oppilasta. Kruununhaan yläasteen rehtorina toimii Jani Puurula.


title: Kruununhaan yläaste

text: Kruununhaan yläasteen historia alkaa vuodesta 1905, jolloin Helsingin Uusi Suomalainen Tyttökoulu aloitti toimintansa Ritarikatu 3:n vuokrahuoneistossa. Koulu syntyi sortovuosien aikana demokratiapyrkimysten, suomalaiskansallisen heräämisen sekä naisasialiikkeen innoittamina. Koulu sai oman koulurakennuksen vuonna 1919 Hallituskatu 8:n vanhasta venäläisestä tyttökymnaasista. Pian muuton jälkeen koulun nimi muutettiin Helsingin Suomalaiseksi Tyttökouluksi. Vuonna 1950 koulun nimi muutettiin Kaksoistyttökouluksi ja vuonna 1956 se lyhennettiin Helsingin Tyttökouluksi.


title: Kruununhaan yläaste

text: Kesällä vuonna 1973 koulu joutui jättämään vanhan rakennuksensa Hallituskatu 8:ssa, koska Helsingin yliopisto purki rakennuksen. Koulu muutti entiseen Svenska Lyceumin rakennukseen Liisankatu 13:een. Samana vuonna päätettiin yhdistää Helsingin Tyttökoulu sekä Helsingin Tyttölukio Kruununhaan Yhteislyseoksi. Kruununhaan Yhteislyseo siirtyi vuonna 1977 peruskoulujärjestelmään. Koulu jaettiin kahteen osaan: Kruununhaan yläasteeseen sekä Kruununhaan lukioon, nykyiseen Sibelius-lukioon. Kruununhaan lukio tarvitsi käyttöönsä koko Liisankatu 13:n rakennuksen, joten Kruununhaan yläasteelle täytyi etsiä koulurakennus. Rakennukseksi päätettin jakaa Kaisaniemen ala-asteen koulun käyttämä koulurakennus. Koululle etsittiin omaa rakennusta, ja vuonna 1980 koululle saatiinkin Onni Tarjanteen suunnittelema vuonna 1899 rakennettu rakennus.


title: Kruununhaan yläaste

text: Kruununhaan yläasteella on erityispiirteenä musiikki- sekä tanssilinja, joita toteutetaan yhteistyössä alan oppilaitosten, ennen kaikkea lähellä sijaitsevan Sibelius-lukion ja Cantores Minores -poikakuoron kanssa. Koulun opetus painottuu yleisestikin taito- ja taideaineisiin, aikaisemmin lisäksi matemaattisiin aineisiin. Koulu on mukana kansainvälisissä suunnittelu- ja kokeiluprojekteissa. Kruununhaan yläasteella on myös laaja valinnaisten aineiden tarjonta, esimerkiksi ilmaisutaito, kotitalous, eri kieliä, palloilua, käsitöitä ja tietotekniikkaa.


title: Eline Berings

text: Eline Berings (s. 28. toukokuuta 1986 Gent) on belgialainen pika-aitajuoksija.


title: Eline Berings

text: Berings sijoittui seitsemänneksi alle 18-vuotiaiden MM-kilpailujen 100 metrin aitajuoksussa Sherbrookessa kesällä 2003. Hän voitti saman lajin junioreiden Euroopan mestaruuden Kaunasissa 2005 ajalla 13,41 s. Hän sijoittui 100 metrin aitajuoksussa neljänneksi Debrecenin alle 23-vuotiaiden EM-kilpailuissa 2007.


title: Eline Berings

text: Birminghamin EM-hallikilpailuissa 2007 Berings sijoittui 60 metrin aitajuoksussa kahdeksanneksi. Kaksi vuotta myöhemmin sisäratojen EM-kilpailuissa Torinossa hän voitti saman matkan mestaruuden Belgian ennätysajalla 7,92. Istanbulin sisäratojen MM-kilpailuissa 2012 hän oli viides ajalla 8,08. Göteborgin EM-hallikilpailuissa 2013 hän sijoittui viidenneksi ajalla 8,08. Hän karsiutui 60 metrin aitajuoksun välierissä MM-hallikilpailuissa 2008, 2010, 2014 ja 2018 sekä EM-kilpailuissa 2015.


title: Eline Berings

text: Berings karsiutui Berliinin MM-kilpailuissa 2009 100 metrin aitajuoksun välierissä ajalla 12,94, jolla hän sivusi Hengelossa samana kesänä juoksemaansa omaa ennätystään ja samalla myös Belgian ennätystä 12,94. Hänen aikaisempi ennätyksensä oli 12,97, jonka hän juoksi Osakassa elokuussa 2007 karsiutuessaan MM-kilpailujen alkuerissä. Hän karsiutui välierissä Lontoon olympialaisissa 2012 ja alkuerissä Lontoon MM-kilpailuissa 2017.


title: Eline Berings

text: Berings sijoittui Zürichin EM-kilpailuissa 2014 kahdeksanneksi. Hän karsiutui EM-kilpailuissa välierissä Helsingissä 2012 sekä alkuerissä Göteborgissa 2006 ja Barcelonassa 2010.


title: Eline Berings

text: Berings on 162 senttimetriä pitkä ja painaa 53 kilogrammaa.


title: NES Cleaning Kit

text: NES Cleaning Kit on Nintendo Entertainment System-konsoliin soveltuva lisävaruste, jonka avulla pystyy puhdistamaan konsoliin soveltuvat pelikasetit. Tuote tuli markkinoille vuonna 1989.


title: Tarja Kautto

text: Tarja Helena Kautto (s. 10. syyskuuta 1949 Viitasaari) on suomalainen sosiaalidemokraattinen poliitikko.


title: Tarja Kautto

text: Kautto oli kansanedustajana 14 vuoden ajan. Hän nousi eduskuntaan varaedustajan paikalta, toukokuussa 1989, kun Pirjo Ala-Kapee siirtyi Vantaan kaupunginjohtajaksi, ja hän toimi kansanedustajana maaliskuuhun 2003, jolloin putosi eduskunnasta. Hän edusti Uudenmaan vaalipiiriä (vuoteen 1999 nimeltään Uudenmaan läänin vaalipiiri). Hän oli varsinaisena jäsenenä viidessä eduskunnan valiokunnassa, toisessa lakivaliokunnassa (toukokuusta 1989 maaliskuuhun 1991), suuressa valiokunnassa (huhtikuusta 1991 joulukuuhun 1993 ja huhtikuusta 1995 kesäkuuhun 2002), ympäristövaliokunnassa (huhtikuusta 1991 maaliskuuhun 2003), hallintovaliokunnassa (helmikuusta 1994 maaliskuuhun 1995) ja ulkoasiainvaliokunnassa (huhtikuussa 1999 ja kesäkuusta 2002 maaliskuuhun 2003). Lisäksi Kautto oli valtion asuntoneuvoston jäsen vuosina 1991–2003 ja sen puheenjohtaja 1997–2003.


title: Tarja Kautto

text: Kautto syntyi Viitasaarella Keski-Suomessa ja hänen perheensä muutti silloiseen Helsingin maalaiskuntaan vuonna 1956. Kautto kirjoitti ylioppilaaksi vuonna 1969 ja samasta vuodesta alkaen hän työskenteli sihteerinä Vantaan kaupungin palveluksessa. Vuonna 1984 hän siirtyi Vantaan Sähkölaitoksen tiedottajaksi, jona hän toimi, kunnes aloitti kansanedustajana vuonna 1989.


title: Tarja Kautto

text: Kautto oli Vantaan kaupunginvaltuuston jäsen vuodesta 1980 vuoteen 2004 ja hän toimi myös kaupunginhallituksessa. Lisäksi hän oli poliittisella urallaan kerran presidentin valitsijamiehenä, presidentinvaalissa 1988.


title: Tarja Kautto

text: Kautto on ollut vuodesta 1971 alkaen naimisissa Pentti Kauton kanssa, jonka kanssa hänellä on kaksi lasta, vuosina 1976 ja 1978 syntyneet pojat.


title: Jim Reeves

text: Jim Reeves (oikealta nimeltään James Travis Reeves) (20. elokuuta 1923 Galloway, Texas – 31. heinäkuuta 1964 Davidsonin piirikunta, Tennessee) oli yhdysvaltalainen country & western -laulaja.


title: Jim Reeves

text: Hänen suurimpia hittejään olivat ”Mexican Joe”, ”Bimbo”, ”Four Walls”, ”Ramona”, ”He'll Have to Go”, ”I'm Getting Better”, ”Am I Losing You”, ”Welcome to My World”, ”I Love You Because”, ”I Won't Forget You” ja ”Distant Drums”.


title: Jim Reeves

text: Reeves kuoli lento-onnettomuudessa managerinsa Dean Manuelin kanssa heinäkuussa 1964.


title: The Spencer Davis Group

text: The Spencer Davis Group on englantilainen yhtye, joka perustettiin Birminghamissa vuonna 1963. Siihen kuuluivat Spencer Davis (kitara ja laulu), Steve Winwood (kitara, urut ja laulu), Muff Winwood (bassokitara) ja Pete York (rummut). Vaikka yhtye oli Davisin perustama, Steve Winwood oli sen ehdoton keulahahmo, koska hän lauloi hämmästyttävällä mustalla soundilla. Yhtyeen parhaimpia hittejä ovat ”Keep on Running”, ”Somebody Help Me”, ”When I Come Home”, ”Gimme Some Lovin” ja ”I’m a Man”. Vuonna 1967 Winwoodit jättivät yhtyeen, minkä jälkeen Steve vaikutti vielä yhtyeissä Traffic ja Blind Faith. Davis pestasi Winwoodien tilalle Eddie Hardinin (kosketinsoittimet ja laulu) ja Phil Sawyerin (kitara ja bassokitara), jonka paikkasi pian Ray Fenwick (kitara). Tällä kokoonpanolla syntyivät vielä pikkuhitit ”Time Seller” ja ”Mr. Second Class”. Hardinin ja Yorkin erottua vuonna 1968 tilalle tulivat Dee Murray (bassokitara) ja Nigel Olsson (rummut), mutta yhtye hajosi seuraavana vuonna. Davis yritti vuonna 1973 kasata Hardinin, Fenwickin, Yorkin ja Charlie McCrackenin kanssa uutta The Spencer Davis Groupia, mutta turhaan.


title: The Spencer Davis Group

text: The Spencer Davis Group kävi Suomessa helmikuussa 1967. He konsertoivat Kulttuuritalolla ja esiintyivät Yleisradion Pasilan televisiostudio 2:ssa nauhoitetussa ohjelmassa "Valmiina... pyörii!", jossa he olivat Tapani Karhun haastateltavina. Ohjelman tuotti ja ohjasi Erkki Pohjanheimo.


title: Parker

text: Parker voi tarkoittaa seuraavia asioita:


title: Parker

text: Sukunimenä:Etunimenä:Kuvitteellisia hahmoja:Paikkoja:Muita merkityksiä


title: Winnipeg James Armstrong Richardsonin kansainvälinen lentoasema

text: Winnipeg James Armstrong Richardson International Airport on kansainvälinen lentoasema Kanadassa, Manitoban provinssissa, Winnipegin kaupungissa. Lentoasema on yksi Kanadan vilkkaimmista matkustajamääräällä mitattuna, yli 3,5 miljoonaa matkustajaa kulki aseman kautta (2007). Asema on myös yksi Air Canada Jazzin ja WestJetin solmukohteita.


text: Lentokenttä avattiin liikenteelle 1928 ja nimettiin kuuluisan manitobalaisen lentäjäpioneerin, kapteeni Fred J. Stevensonin mukaan, Stevenson Aerodromeksi (Stevenson Field). Lentokenttä oli Kanadan ensimmäinen kansainvälinen lentoasema. Vuonna 1958 "Canadian Department of Transport" nimesi kentän "Winnipeg International Airport"iksi.


text: Nykyinen terminaalirakennus valmistui vuonna 1964. Terminaalirakennuksen suunnitteli arkkitehtitoimisto "Green Blankstein Russell and Associates" (myöhemmin "GBR Associates and Stantec Limited"). Terminaalia laajennettiin vuonna 1984, laajennuksesta vastasi arkkitehtitoimisto "IKOY". Vuonna 1998 terminaalia vastapäätä rakennettiin hotelli. Terminaalirakennus on suunniteltu "International Style" -tyylin mukaisesti.


text: 10. joulukuuta 2006 Kanadan liikenneministeri Lawrence Cannon nimesi lentoaseman kuuluisan lentokoneteollisuudessa vaikuttaneen liikemiehen James Armstrong Richardson vanhemman mukaan.


text: Lentoasemalla aloitettiin vuoden 2007 kevällä suurimittainen perusparannus. Asemalle rakennetaan arkkitehti César Pellin sunnittelema uusi terminaalirakennus, terminaalirakennuksen ensimmäinen vaihe on suunnitelmien mukaan määrä valmistua vuoden 2010 aikana. Uuden terminaalin toivotaan tuovan kentälle entistä suurempia koneita, kuten Boeing 747 ja Airbus A380. Vanhan terminaalirakennuksen kohtalosta ei ole vielä tehty lopullista päätöstä, mutta tämänhetkisten suunnitelmien mukaan terminaali puretaan ja paikalle rakennetaan uusi monikäyttörakennus jonka suurimpana vuokralaisena toimisi "Western Canada Aviation Museum". Uuden terminaalin viereen valmistui elokuussa 2006 uusi parkkitalo, jossa on tilaa 1 559 ajoneuvolle. Peruskorjauksesta johtuen kolmas kiitotie (07/25, 1 400 m) on toistaiseksi suljettu.


text: Aseman alueelle on myös rakenteilla uusi kaukoliikenteen linja-auto terminaali ja Kanadan postin lajittelukeskus . Sunnitelmissa on myös varaukset luksus hotellille, toimistorakennukselle ja myöhemmin toteuttaville uusille kiitoteille.


text: Pienemmät lentoyhtiöt Bearskin Airlinesiä ja Calm Airia lukuun ottamatta käyttävät Perimeter Airlinesin, Keewatin/Kivalliqin ja muita pienempiä terminaalirakennuksia. Suuremmat lentoyhtiöt käyttävät lentoaseman pääterminaalia.


title: Rissanen

text: Rissanen on suomenkielinen sukunimi, joka on muun muassa seuraavilla henkilöillä:


title: Chilensilpoja

text: Chilensilpoja ("Phytotoma rara") on Chilessä ja Argentiinassa tavattava kotingoihin kuuluva varpuslintu.


title: Chilensilpoja

text: Kooltaan chilensilpoja on noin 18–20 cm. Koiraan selkä on ruskeanharmaa ja niissä on tummempia viiruja. Siivet ovat mustat valkoisin viiruin. Pitkähkö pyrstö on väriltään musta ja alaperä on punertava. Chilensilpojakoiraan vatsa ja pää ovat punaruskeat. Naaraan vatsa on vaalea ja siiven viirutus on harmahtava.


title: Chilensilpoja

text: Chilensilpoja elää etelämpänä kuin mikään muu laji kotingojen heimossa. Sen levinneisyys ulottuu Magallanesin provinssista Atacaman aavikolle ja Argentiinassa Santa Cruzista Mendozaan. Laji pesii korkealla Andeilla ja muuttaa talveksi kohti alankoja. Muuttoaikana lajia voi tavata Falklandinsaarilla ja Etelä-Georgiassa ja Eteläisillä Sadwichsaarilla. Chilensilpojan elinympäristöä ovat pensaikot, metsänreunukset ja jokilaaksot. Ajoittain lajia tavataan myös puutarhoissa.


title: Chilensilpoja

text: Chilensilpojat elävät useimmiten yksin tai pareittain. . Kuppimaisen pesän laji rakentaa oksanhaarukkaan puuhun oksista ja juurista. Naaras munii kahdesta neljään sinivihreää tummapilkullista munaa.


title: Chilensilpoja

text: Chilensilpoja käyttää ravintonaan lehtiä ja kasvien silmuja. Niitä se leikkaa siihen tarkoitukseen kehittyneellä sahalaitaisella nokallaan.


title: Pattivälskäri

text: Pattivälskäri ("Acanthurus bariene") on suurikokoinen välskärikala.


title: Pattivälskäri

text: Pattivälskäri kasvaa 50 cm pitkäksi. Sen vartalo on ruskea, kiduskannen yläpuolella on musta täplä. Pyrstö on hevosenkengän muotoinen. Suurten koiraiden otsaan kasvaa kyhmy, joka voi roikkua jopa kalan suun edessä.


title: Pattivälskäri

text:
Pattiivälskäreitä elää koralliriutoilla Mosambikistä Malediiveille ja muualla indopasifisella merialueella. Aikuiset pysyvät yleensä syvemmällä kuin 30 metrissä, lähes aina vähintään 15 metrissä. Poikasia on tavattu matalikoilta 0,5–2 metrin syvyydestä pehmytkorallien keskeltä.
Pattivälskäri on melko aggressiivinen lajitovereitaan ja muita välskäreitä kohtaan. Niitä pidetään joskus suurissa, vähintään 800 litran akvaarioissa.


title: Pattivälskäri

text: Pattivälskäreiden pääasiallista ravintoa ovat kasvit.


title: Uropterygius concolor

text: Uropterygius concolor on mureenalaji, jota joskus pidetään meriakvaariossa.


title: Uropterygius concolor

text: Uropterygius concolor voi kasvaa noin 50 cm:n pituiseksi. Se on tasaisen ruskeanvärinen. Sillä ei ole eviä selkä- eikä vatsapuolella muualla kuin lähellä pyrstöä.


title: Uropterygius concolor

text: Uropterygius concolor on kotoisin indopasifiselta merialueelta. Se elää mangrovealueilla, murtovedessä jokisuilla ja matalilla koralliriutoilla 8 metrin syvyyteen asti.


title: Uropterygius concolor

text: Uropterygius concolor syö rapuja ja muita äyriäisiä, joskus myös pieniä kaloja.


title: Kemijärven vaakuna

text: Kemijärven vaakuna on Kemijärven kaupungin virallinen tunnus, ja sen on suunnitellut Olof Eriksson. Vaakunaselitys on ”mustassa kentässä kanto, jonka yläpää teroitettu kolmikärkiseksi ja sen molemmin puolin saatteena kuusisakarainen tähti; kaikki hopeaa”.


title: Kemijärven vaakuna

text: Kemijärven kunta päätti vuoden 1952 lopulla järjestää vaakunansuunnittelukilpailun. Kilpailun ensimmäisen palkinnon voitti Olof Erikssonin ehdotus "Uhripatsas", myös kilpailun toinen ("Näätävaara") ja kolmas ("Metsien miesten mailla") palkinto menivät Erikssonin suunnittelemille ehdotuksille. Kunnanvaltuusto hyväksyi voittaneen ehdotuksen Kemijärven vaakunaksi. Sisäasianministeriö vahvisti kunnanvaltuuston päätöksen 3. huhtikuuta 1954. Olof Erikssonin oman selityksen mukaan vaakunan kolmikärkisen kannon saattoi ymmärtää joko käpälälautana tai kalajumalana, jotka molemmat viittaavat Kemijärven perinteisiin elinkeinoihin kalastukseen ja metsästykseen, ylös nostetut juuret viittaavat raivaustoimintaan ja vaakunan tähdet ovat Pohjantähtiä viitaten kunnan pohjoiseen sijaintiin.


title: Kemijärven vaakuna

text: Kemijärven kunnan kirkonkylä/keskustaajama erotettiin Kemijärven kauppalaksi 1957, jolloin kuntavaakuna jäi Kemijärven maalaiskunnan käyttöön. Kauppalalle vahvistettiin oma vaakuna 25. marraskuuta 1960. Vaakuna oli Ahti Hammarin suunnittelema, ja sen selitys kuului ”punaisessa kentässä kaksi siivekästä hopeista uittohaan terää ristikkäin”. Aiheen uittohaat viittaavat tukinuittoon ja siivet pyrkimyksiin kehittää kuntaa eteenpäin.


title: Kemijärven vaakuna

text: Kun Kemijärven maalaiskunta ja kauppala yhdistyivät jälleen Kemijärven kaupungiksi 1973, syntynyt kaupunki otti vaakunakseen maalaiskunnan käyttämän alkuperäisen koko kunnalle vahvistetun vaakunan. Kauppalan vaakuna jäi samassa yhteydessä epäviralliseksi kotiseutuvaakunaksi.


title: Göran Söllscher

text: Göran Söllscher (s. 31. joulukuuta 1955) on ruotsalainen kitaristi. Hän syntyi Växjössä ja aloitti kitaransoiton 7-vuotiaana. Söllscher opiskeli myöhemmin Malmön konservatoriossa ja Kööpenhaminan kuninkaallisessa konservatoriossa. Hänen esikoislevytyksensä julkaistiin Deutsche Grammophon -levymerkillä vuonna 1979. Söllscher on omistautunut nimenomaan klassiselle kitaramusiikille, ja on levyttänyt muun muassa Johann Sebastian Bachin, Fernando Sorin ja Joaquín Rodrigon musiikkia.


title: Sixten Ehrling

text: Sixten Ehrling (3. huhtikuuta 1918 – 13. helmikuuta 2005) oli ruotsalainen kapellimestari. Hän syntyi Malmössä ja opiskeli Ruotsin kuninkaallisessa musiikkiakatemiassa. Myöhemmin hän lähti jatkamaan opintojaan Dresdeniin Karl Böhmin ja Pariisiin Albert Wolffin johdolla.


title: Sixten Ehrling

text: Ehrlingin levytysten joukkoon lukeutuvat Sibeliuksen sinfoniat.


title: Sixten Ehrling

text: Ehrling johti Tukholman kuninkaallista oopperaa vuosina 1953–1960. Hän oli Göteborgin sinfoniaorkesterin pääkapellimestarina vuosina 1974–1976 toimittuaan jo aiemmin (1963–1973) vastaavassa virassa Detroitin sinfoniaorkesterissa. Myöhemmällä urallaan hän opetti Juilliard School of Musicissa. Hän kuoli New Yorkissa, Yhdysvalloissa.


title: Albert Wolff

text: Albert Wolff (19. tammikuuta 1884 – 20. helmikuuta 1970) oli ranskalainen kapellimestari. Hän johti muun muassa Opéra-Comiqueta vuosina 1921–1924 ja Lamoureux-orkesteria vuosina 1928–1934. Hän työskenteli lisäksi muun muassa Yhdysvalloissa. Hänen levytyksiinsä lukeutuu levytys Bizet’n oopperasta "Carmen".


title: Albert Wolff

text: Wolff myös sävelsi itse. Hänen teostensa joukossa on ooppera "L’oiseau bleu" (1919).


title: Erämaan vaeltaja

text: Erämaan vaeltaja (engl. "Wanderer of the Wasteland") on Zane Greyn kirjoittama kirja. Teos ilmestyi vuonna 1923. Erämaan vaeltaja kertoo nuoresta Adam Lareysta joka ihastuu samaan naiseen, Margaritaan kuin isoveljensä Guerd. Adamin ja Guerdin välillä on kitkaa Guerdin rahankäytöstä sillä Adam joutuu lainaamaan veljelleen usein rahaa jotka tämä menee tuhlaamaan saluunoihin. Adamin ja Guerdin välinen kiista kulminoituu eräässä saluunassa jossa Adam ampuu veljeään.


title: Erämaan vaeltaja

text: Tapauksesta säikähtäneenä Adam lähtee erämaahan pakoon ja ottaa käyttöönsä hänelle erään irlantilaisen antaman kutsumanimen Wandsfell. Erämaassa Adam on kuolla nestehukan ja nälän heikentämänä mutta Dismukes niminen mies pelastaa hänet. Dismukes hoivaa Adamin kuntoon ja antaa tälle aasin ja ruokatarvikkeita. Adamin jatkaessa matkaa hän menettää ruokatarvikkeensa nopeasti aasin tavoitellessa kuormasta syötävää ja sytyttäessä samalla kuorman palamaan. Adam jatkaa matkaa intiaanien leiriin josta hän toivoo saavansa apua. Leiri on kuitenkin hylätty joten Adam joutuu tulemaan toimeen omillaan. Adam selviääkin jonkin aikaa omillaan mutta lopulta aliravitsemuksesta uupunut ruumis antaa myöten ja Adam menettää tajuntansa. Herätessään Adam huomaa että hänet on siirretty telttaan.Coahuila intiaanit olivat palanneet viime hetkellä ja Oella niminen nuori nainen oli löytänyt Adamin. Adam viettää kylässä monta kuukautta oppien sinä aikana metsästämään. Lopulta päällikkö käskee hänen lähteä. Oella haluaisi karata Adamin matkaan mutta Adam estää nämä aikeet.


title: Erämaan vaeltaja

text: Lähdettyään intiaanien luota Adam harhailee aavikolla päätyen kuolemanlaaksoon. Kuolemanlaaksossa Adam törmää pariskuntaan joka on rakentanut talon vaarallisen lähelle mahdollisen maanvyörymän paikkaa. Pariskunnan mies - Virey huvittelee öisin pudottelemalla kiviä vaarallisen lähelle mökkiä jossa hänen vaimonsa Margarita nukkuu. Virey jatkaa vaimonsa kiusaamista heittämällä tarantulan tämän päälle saaden hänet pyörtymään. Muutaman kuukauden kuluttua Virey saattaa alulle maanvyöryn joka surmaa hänen vaimonsa. Virey yrittää surmata samalla Adamin mutta tulee saattaneeksi liikkeelle maanvyöryn joka tempaisee hänet mukaansa. Virey selviää maanvyörystä hengissä mutta maamassat ovat imaisseet hänet vyötäröään myöten kiviin eikä hän pääse omin avuin irti. Adam yrittää tappaa Vireyn kivillä onnistumatta kuitenkaan siinä. Maanvyöryn jälkeen Adam lähtee kuolemanlaaksosta.


title: Erämaan vaeltaja

text: Harhailtuaan kanjoneissa Adam törmää jälleen Dismukesiin joka on intiaanien vankina ja joutuu pyörittämään valtavaa Arrastraa. Adam surmaa intiaanit ja vapauttaa Dismukesin.


title: Erämaan vaeltaja

text: Adam jatkaa matkaansa erämaan halki ja hänen reitilleen sattuu kaksi miestä ja nainen. Kummalliset matkustajat herättävät Adamissa epäluuloja ja hän lähtee seuraamaan heitä salaa. Miesten leiriydyttyä Adam käy heidän kimppuunsa ja vapauttaa tytön - Genien. Adam lähtee saattamaan tyttöä tämän kotiin. Matkalla Adam saa kuulla että tytön isä on kuollut kaksi vuotta aiemmin. Adamin ja Genien päästyä leiriin tytön äiti on viimeisillään. Genien äiti kuolee muutaman viikon kuluttua. Adam ja Genie jäävät yli kahdeksi vuodeksi leiriin odottamaan Genien setää. Setää ei kuulu ja Adam vie Genen takaisin sivistyksen pariin. Sivistyksen pariin päästyään Genie löytää poikaystävän - Gene nimisen nuoren miehen. Kylässä ollessaan Adam huomaa erään naisen - Ruth Vireyn olevan ihastunut häneen. Adam huomaa tunteen molemmanpuoleiseksi mutta Adam ei koe voivansa asettua aloilleen vaan pakenee erämaahan. Pitkään taivallettuaan Adam menee etsimään veljensä hautaa ja saa kuulla että hänen veljensä elää eikä häntä tulla rankaisemaan.


title: Maari

text: Maari (, latinan sanasta "mare" ’meri’) on vulkaanisen kaasun purkautuessa syntynyt allas, jonka vesi on yleensä myöhemmin täyttänyt. Kaasupurkaus syntyy kuuman laavan tai magman joutuessa kosketuksiin pohjaveden kanssa. Tällainen suppilomainen, jyrkkärantainen ja muodoltaan pyöreähkö allas on vulkaanisten purkaustuotteiden ympäröimä. Maarien halkaisija vaihtelee 60 metristä kahdeksaan kilometriin ja syvyys kymmenestä metristä 200 metriin. Maareja on Pohjois-Amerikassa, Chilessä ja Euroopassa esimerkiksi Eifelvuoristossa Saksassa ja Auvergnessa Ranskassa.


title: Fiakkeri

text: Fiakkeri () tarkoittaa osittain tai kokonaan katettuja hevosvetoisia ajurinvaunuja. Ensimmäiset fiakkerit olivat kuomullisia, mutta muuten avoimia, nelipyöräisiä vaunuja, joita veti kolme hevosta Pariisin mutaisilla kaduilla. Nimitys pohjautuu siihen, että ensimmäiset tällaiset vaunut alkoivat tarjota palvelujaan 1640-luvulla pariisilaisen majatalon Hôtel Saint-Fiacre edustalla. Se oli nimetty pyhän Fiacriuksen mukaan.


title: Fiakkeri

text: Pariisissa oli 1794 käytössä noin 800 fiakkeria ja 1800-luvulla niiden määrä oli yli 1 500. Fiakkereissa oli 1800-luvulla kokonaan katettu matkustamo ajurin istuessa täysin avoimella penkillään. Samalla vuosisadalla fiakkerin kaltaisia vaunuja käytettiin Englannissa ja Yhdysvalloissa, jossa niistä käytettiin nimitystä hackney. Wienissä fiakkerista käytettiin nimitystä Fiaker.


title: Silpojat

text: Silpojat ("Phytotoma") on kotingojen heimoon kuuluva varpuslintusuku, joka aiemmin luokiteltiin omaan silpojien heimoonsa ("Phytotomidae"). Silpojiin kuuluu BirdLifen mukaan kolme lajia.


title: Tiergarten

text: Tiergarten () on yksi Berliinin kaupunginosista (). Se sijaitsee Mitten hallintoalueella ("Bezirk") kaupungin keskustassa. Vuoden 2011 lopussa kaupunginosalla oli 12 328 asukasta. Sen pinta-ala on 5,17 km² ja väestötiheys 2 385 asukasta/km². Kaupunginosan lisäksi nimi Tiergarten voi myös viitata Berliinin tunnetuimpaan puistoon, jonka virallinen nimi on Großer Tiergarten ja joka peittää suuren osan Tiergartenin kaupunginosan alueesta.


title: Tiergarten

text: Nykyinen Tiergartenin kaupunginosa muodostettiin vuonna 2001. Vuosina 1920–2000 oli olemassa Tiergarten-niminen hallintoalue, johon kuuluivat lisäksi nykyiset Moabitin ja Hansaviertelin kaupunginosat. Puiston eteläpuolinen alue, johon nykyisen kaupunginosan asutus keskittyy, tunnettiin tuolloin nimellä Tiergarten-Süd.


title: Tiergarten

text: Nykyinen kaupunginosa koostuu lähinnä Großer Tiergartenin puistosta ja sen lähiympäristöstä. Muun muassa Valtiopäivätalon ympäristön hallintokaupunginosa ja Potsdamer Platzin seutu kuuluvat Tiergarteniin.


title: Collections (Fintelligens)

text: Collections on rap-yhtye Fintelligensin kokoelma-albumi, joka julkaistiin 24. syyskuuta 2007. Albumi kuuluu Sony BMG:n "Collections"-albumisarjaan.


title: CascaisVilla

text: Kauppakeskus CascaisVilla sijaitsee Cascaisissa, Portugalissa. Kauppakeskus avattiin marraskuussa 2001. Kauppakeskuksen omistaja oli tuolloin portugalilainen Grupo Terras do Atlântico.


title: CascaisVilla

text: CascaisVillan kerrospinta-ala on yli 8 500 neliömetriä ja kauppakeskuksessa sijaitsee noin 90 liikettä. Kauppakeskuksen ylimmässä kerroksessa on useita ravintoloita. Lisäksi kauppakeskuksessa on Pingo Doce valintamyymälä sekä elokuvateatteri.


title: CascaisVilla

text: Kauppakeskukseen pääsee julkisilla liikennevälineillä, kuten junalla ja busseilla.


title: Franklin Winfield Woolworth

text: Franklin Winfield Woolworth (13. huhtikuuta 1852 – 8. huhtikuuta 1919) oli yhdysvaltalainen liikemies, joka perusti F. W. Woolworth Companyn. Yhtiö omisti Woolworth’s-myymäläketjun.


title: Franklin Winfield Woolworth

text: F. W. Woolworth oli köyhän maanviljelijän poika, joka haaveili kauppiaan urasta. Hän hakeutui kaupan alalle ja lainasi liikeidean myydä tuotteita kiinteään edulliseen hintaan yrityksestä, jossa työskenteli. Woolworth kokeili siipiään itsenäisenä yrittäjä 1879 perustamalla myymälöitä, joissa kaikki tuotteet olivat myynnissä 5 tai 10 sentin hintaan. Vähäisten alkuhankaluuksien jälkeen konsepti osoittautui kannattavaksi, ja Woolworth laajensi myymäläketjuaan nopeaan tahtiin. Monet hänen liikekumppaneistaan olivat hänen sukulaisiaan, kuten veli Charles Sumner Woolworth, tai entisiä kollegoitaan.


title: Franklin Winfield Woolworth

text: Myymäläketjun suunnaton menestys mahdollisti muun muassa sen, että Woolworth saattoi rakennuttaa New Yorkin Manhattanille 1910–1913 Woolworth Buildingin, joka pysyi yhtiön omistuksessa vuoteen 1998 asti. Kun Woolworth kuoli muutamaa päivää ennen 67-vuotispäiväänsä ensimmäisen maailmansodan jälkeen, ketjuun kuului yli tuhat myymälää Yhdysvalloissa ja muissa maissa.


title: Franklin Winfield Woolworth

text: Woolworthilla oli vaimonsa Jennie Creightonin (1853–1924) kanssa kolme tytärtä. Barbara Hutton oli näistä keskimmäisen, Edna A. Woolworth Huttonin (1883–1918), tytär.


title: René de Naurois

text: René de Naurois (24. marraskuuta 1906 Ranska – 12. tammikuuta 2006) oli ranskalainen lintutieteilijä ja pappi.


title: René de Naurois

text: Naurois vietti lapsuutensa suurella maatilalla Toulousen lähellä. Jo lapsena hän kiinnostui luonnosta ja linnuista. Hänestä tuli kuitenkin Toulousen katolisen instituutin teologian ja filosofian professori. Toisessa maailmansodassa hän palveli Ranskan armeijan sotilaspappina.


title: René de Naurois

text: Vuonna 1954 de Naurois julkaisi kaksi lintutieteellistä artikkelia ranskalaisessa sarjassa "L'Oiseau et la Revue Française d'Ornithologie", tutkimukset Toulousen alueen ja Marokon petolinnuista. 1959 hän aloitti Luoteis-Afrikan rannikon lintuyhdyskuntien kartoittamisen eteläisestä Marokosta Mauritaniaan. Hän kuvaili ensimmäisenä lintutieteilijänä Banc d'Arquinin lintuparatiisin Mauritanian Nouadhiboun eteläpuolella, missä lepäili ja talvehti suunnattomia määriä euraasialaisia muuttolintuja. Hän raportoi Euraasian ensimmäisistä kuningastiiran ("Sterna maxima") pesimäyhdyskunnista. Ranskan kansallinen tutkimuskeskus (French Centre National de la Recherche Scientifique) työllisti hänet vuosina 1960–1971, ja tuloksena syntyi väitöskirja "Peuplements et cycles de reproduction des oiseaux de la côte occidentale d'Afrique du cap Barbas, Sahara espagnol à la frontière de la République de Guinée", joka julkaistiin Kansallismuseon julkaisuissa (Mémoires du Muséum National d'Histoire Naturelle, volume 56) vuonna 1969. de Naurois käytti paljon aikaa tutkiessaan Guineanlahden, Kap Verden ja São Tomé ja Príncipen linnustoa. Nuorena hän keräsi suuren kokoelman linnunmunia. Kokoelma lahjoitettiin Geneven luonnonhistorialliseen museoon Sveitsissä. de Naurois oli American Ornithologists' Unionin kirjeenvaihtajajäsen vuodesta 1971 alkaen.


title: René de Naurois

text: de Naurois nimesi linnuista joitakin alalajeja, muun muassa guineanlahdenhempon ("Serinus rufobrunneus") alalajin "fradei" 1975.


title: Anna soida (kappale)

text: "Anna soida" on rap-artisti Elastisen ensimmäinen single studioalbumilta "Anna soida". Single nousi ilmestymisviikollaan (43/2006) Suomen virallisen singlelistan toiselle sijalle. Nimikkokappaleen lisäksi singlellä on kappale "Mul on rytmii", jolla vierailee Timo Pieni Huijaus. Kappale julkaistiin aiemmin heidän yhteisellä mixtapella E.T.T.E.. Kappaleesta on julkaistu myös musiikkivideo, jonka on ohjannut Lauri Aalto.


title: Eva Jare

text: Eva Jare (s. 6. heinäkuuta 1947) on suomalainen entinen jalkapalloilija.


title: Eva Jare

text: Naisjalkapalloilun kilpailutoiminta alkoi Suomessa 1971 ja seuraavana vuonna Jare aloitti jalkapalloilun Lahti-69:n riveissä. Ennen jalkapallouraa hän oli SM-tason hiihtäjä. Myöhemmin urallaan Jare pelasi Tampereen Ilveksessä, Kuusysissä ja Lahden Sammossa, jossa oli samalla myös valmentaja. Jare oli mukana Suomen kaikkien aikojen ensimmäisessä naisten maaottelussa elokuussa 1973 ja hän teki voittomaalin maajoukkueen historian ensimmäisessä voittoon päättyneessä ottelussa Ruotsia vastaan 12. kesäkuuta 1976. Jare pelasi kaikkiaan 15 maaottelua.


title: Eva Jare

text:
Eva Jare valittiin 2014 ensimmäisten joukossa Helmet Klubiin, perusteena oli merkittävä peliura maajoukkueessa. Lisäksi Jare on palkittu Kaija Salopuron nimeä kantavalla
Kaijan kannu palkinnolla 2009; kunnianosoitus on merkittävästä tyttö- ja naisjalkapallon eteen tehdystä työstä. Jarelle on myönnetty Suomen Palloliiton kultainen ansiomerkki maajoukkue- ja valmentajatoiminnoista. Eva Jare suoritti ensimmäisenä naisena SPL A- valmentaja kurssin vuonna 1982. Lisäksi hän oli SPL Naisvaliokunnan yhtenä jäsenenä 1981-1985. Hänelle on myönnetty Kuusysin legenda numero 12 ja kultainen ansiomerkki 2004.


title: Christian Ludwig Landbeck

text: Christian Ludwig (Luis) Landbeck (1807 – 1890) oli saksalainen lintutieteilijä.


title: Christian Ludwig Landbeck

text:
Landbeck osallistui Chileen tehdylle tutkimusmatkalle ja kuvaili sekä nimesi joukon lintulajeja
Rudolph Amandus Philippin kanssa. Hän ohjasi Eugen Ferdinand von Homeyerin ja Carl von Schertelin teoksen "Naturgeschichte aller Vögel Europas". 27-vuotiaana Landbeck kirjoitti Württembergin alueen linnustosta "Systematische Aufzählung der Vögel Württembergs" (1834).


title: Christian Ludwig Landbeck

text: Landbeck nimesi yksinään linnuista andienvihertiklin ("Carduelis crassirostris"), argentiinankerttusirkun ("Poospiza ornata") ja tulimaankaivajan ("Geositta antarctica").


title: 85 mm ilmatorjuntakanuuna m/1939 (52-K)

text: 85 mm ilmatorjuntakanuuna m/1939 (52-K) () oli neuvostoliittolainen toisen maailmansodan aikainen raskas ilmatorjuntakanuuna.


title: 85 mm ilmatorjuntakanuuna m/1939 (52-K)

text: Saksalaiset saivat tätä tykkimallia suuria määriä sotasaaliiksi ja muunsivat tykkejä omalle, 88×571 mm kranaateille sopiviksi. Muutoskorjatut tykit saivat Saksassa nimikkeen 8,5/8,8 cm Flak 39 (r). Näitä muutettuja tykkejä hankittiin Suomen Puolustusvoimien käyttöön jatkosodan aikana. Tykkimallista käytettiin Suomessa nimitystä 88 Itk 39/43 ss (sotasaalis). Tykit osallistuivat muun muassa Helsingin suurpommitusten torjuntaan talvella 1944.


title: Mario Golf (Nintendo 64)

text: Mario Golf on Camelot Software Planningin kehittämä ja Nintendon julkaisema urheilupeli. Peli on julkaistu vuonna Nintendo 64 -pelikonsolille ja peli on Mario Golf -pelisarjan ensimmäinen. Pelistä on tehty myös versio Game Boy Colorille. Peli on julkaistu Virtual Consolelle vuonna 2008. Peliin voi osallistua kerralla yhteensä 1-4 pelaajaa.


title: Töyhtökotingat

text: Töyhtökotingat ("Ampelion") on kotingojen heimoon kuuluva varpuslintusuku. Töyhtökotingoihin kuuluu BirdLifen mukaan kaksi lajia.


title: Vastinlaji

text: Vastinlaji tarkoittaa samankaltaisissa elinympäristöissä mutta maapallon eri osissa eläviä lähisukuisia eläinlajeja tai -alalajeja. Ne ovat usein kehittyneet samasta lajista, mutta jokin osapopulaatio on joko mantereiden siirtymisen, jääkausien tai muuttomatkalla eksymisen seurauksena eriytynyt, ja evoluution seurauksena kehittynyt vähitellen erilaiseksi kuin alkuperäinen laji. Tällaisia lajipareja ovat esimerkiksi visentti ja biisoni, euroopanmajava ja kanadanmajava sekä viirupöllö ja amerikanviirupöllö.


title: Taru Laihanen

text: Taru Laihanen (s. 15. huhtikuuta 1986 Hämeenlinna) on suomalainen, uransa lopettanut jalkapalloilija.


title: Taru Laihanen

text: Hyökkääjänä pelannut Laihanen on edustanut Hämeenlinnan Palloa, Hämeenlinnan Jalkapalloseuraa, FC Unitedia, FC Honkaa, Tampereen Ilvestä, saksalaista SG Essen-Schönebeckiä ja Helsingin Jalkapalloklubia. Laihanen voitti Hongassa Suomen mestaruuden vuosina 2006 ja 2007 sekä Unitedissa Suomen cupin 2005.


title: Taru Laihanen

text: Naisten maajoukkueessa Laihanen pelasi vuosina 2007 ja 2008 kaikkiaan 13 maaottelua. Hän pelasi Suomen nuorten joukkueissa alle 19-vuotiaiden EM-kisoissa 2005 Suomen selviytyessä välieriin sekä alle 20-vuotiaiden MM-kisoissa 2006.


title: Päivä kerrallaan (Elastisen kappale)

text: Päivä kerrallaan on rap-artisti Elastisen toinen single studioalbumilta "Anna soida". Se julkaistiin vuonna 2007. Siitä julkaistiin musiikkivideo, jolla Elastinen laulaa talojen katoilla Helsingin keskustassa. Videon on ohjannut Lauri Aalto.


title: Sergio Mora

text: Sergio "The Latin Snake" Mora (s. 4. joulukuuta 1980 Los Angelesissa) on latinoamerikkalainen ammattilaisnyrkkeilijä. Sergion valmentaja on Dean Campos, joka on luonut Sergion harvinaisen nyrkkeilytyylin.


title: Sergio Mora

text: Sergio Mora kasvoi ghettossa ilman isää äitinsä kasvattamana.


title: Sergio Mora

text: Sergio oli mukana Contender - Haastaja -tosi-tv ohjelmassa. Hän päätyi lännen joukkueeseen. Kilpailun neljännellä viikolla, idän joukkueen kilpailija Najai Turpin haastoi hänet. Tiukan neljän erän jälkeen tilanne oli tasan. Lopulta Sergio nousi viidennessä erässä voittoon. Toisella kierroksella, Jesse Brinkleyn voitettua haasteen, hän valitsi ottelupareiksi Sergion ja Ishe Smithin. Hyvin suunnitellun taktiikan avulla Sergio nousi voittoon, jatkaen kärkinelikkoon. Semifinaaleissa Sergio kohtasi Jessen. Sergio voitti ottelun nopeutensa avulla, ja jatkoi finaaleihin. Finaaleissa Sergio sai vastaansa Peter Manfredo Jr:n. Sergio voitti ottelun yksimielisellä päätöksellä pistein 69-64, 69-65 ja 70-63. Hänet palkittiin miljoonalla dollarilla ja Haastaja-tittelillä.


title: Sergio Mora

text:
Haastajan jälkeen Sergio voitti neljä ottelua ja yksi päättyi tasapeliin. Tämän jälkeen Mora kohtasi Vernon Forrestin WBC:n ylemmän välisarjan
maailmanmestaruusottelussa. Mora voitti ottelun enemmistöpäätöksellä pistein 116-112, 115-113 ja 114-114.


title: Sergio Mora

text: Uusintaottelu Moran ja Forrestin väillä käytiin 13.9.2008. Forrest voitti ottelun yksimielisesti 117-110, 119-108 ja 119-108, palauttaen maailmanmestaruuden itselleen.


title: Sergio Mora

text: 3.4.2010 Mora teki paluuottelun kehään kohdaten Calvin Greenin, voitokkain tuloksin.


title: Sergio Mora

text: 18.9.2010 Mora kohtasi entisen moninkertaisen maailmanmestarin Shane Mosleyn. Mora tuli ylipainoisena otteluun ja menetti osan rahapalkkiostaan. Ottelu päättyi 12 erän jälkeen tasan.


title: Sergio Mora

text: Helmikuussa 2011 Mora kohtasi Bryan Veran 10-eräisessä ottelussa Texasissa. Pistein 96-94, Vera vei ei-yksimielisen pistevoiton.


title: Sergio Mora

text: Marraskuussa 2011 Mora teki paluun kehään. Tuolloin hän kohtasi kokeneen maailmanmestareita haastaneen Jose Alfredo Floresin. Mora sai vastustajansa luovuttamaan ennen seitsemättä erää.


title: Sergio Mora

text: 11.8.2012 Mora kohtasi Veran 12-eräisessä uusintaottelussa. Ottelun panoksena oli WBO NABO-mestaruusvyö. Vera voitti ottelun tuomarien enemmistöpäätöksellä.


title: Sergio Mora

text: 28.6.2013 Mora nousi kehään yrittäen palauttaa uransa takaisin raiteilleen. Vastustajana oli kaksinkertainen Euroopan mestari Grzegorz Proksa. Moran liukas tyyli ja pitkät, nopeat kädet olivat liikaa Proksalle. Mora voitti ottelun tuomarien yksimielisellä pistetuomiolla.


title: Sergio Mora

text: 16.11.2013 Mora jatkoi voittoputkeaan tyrmäämällä kolumbialaisen kehien kiertolaisen Milton Nunezin.


title: Sergio Mora

text: boxrec.com


title: Mario Golf: Toadstool Tour

text: Mario Golf: Toadstool Tour (Japanissa Mario Golf: Family Tour ) on Nintendo GameCubelle vuonna julkaistu urheilupeli. Peli kuuluu "Mario Golf" -sarjaan


title: Tarick Salmaci

text: Tarick Salmaci (s. 28. helmikuuta 1973) on libanonilaissukuinen yhdysvaltalainen nyrkkeilijä.


title: Tarick Salmaci

text: Tarickille sovittiin aikoinaan ottelu maailmanmestaruudesta, mutta mestari perui viime hetkellä. Tarick on naimisissa vaimonsa Denan kanssa ja heillä on yhteinen tytär.


title: Tarick Salmaci

text: Otellen lännen joukkueessa Tarick sai viimeisen mahdollisuutensa Haastajassa. Ensimmäisen kierroksen seitsemännellä viikolla Tarick haastaoi Juan De La Rosan. Juan voitti ottelun yksimielisesti. Tarick poistui sanoen, että teki kaikkensa, ja että tämä oli hieno kokemus.


title: Keilakrunni

text: Keilakrunni on Perämeren kansallispuiston rajoitusosaan kuuluva luoto Kemin edustalla, noin 15 kilometriä eteläkaakkoon Tornion Röyttästä ja noin 10 kilometriä länsilounaaseen Kemin Ajoksesta. Saari sijaitsee Sarvenselällä, Maa- ja Selkä-Sarven saarten itäkoillispuolella Tornioon johtavan laivaväylän varrella. Saaren läheisyydessä sijaitsee pienempiä luotoja, joista suurimmat ovat Ylä-Keila pohjoisessa ja Ala-Keila eli Eteläkrunni etelässä.


title: Keilakrunni

text: Keilakrunni on pinta-alaltaan 1,5 hehtaarin kokoinen kivikoinen ja louhikkoinen luoto, jonka keskiosissa kasvaa pihlajaa. Saaren keskustassa on myös merimerkki. Saaren linnusto on runsas, ja se on kansallispuiston parhaita lintujen pesimäpaikkoja. Linnusto on ollut monipuolisimmillaan 1980–1990-luvuilla. Saarella pesiviin lajeihin kuuluvat mm. harmaalokki, lapintiira, naurulokki, kalatiira sekä västäräkki. Saarta on 1970-luvulle saakka käytetty kalastajien leiriytymispaikkana.


title: Keilakrunni

text: Saari on maihinnousukiellossa 1.5.–31.7. välisenä aikana.


title: Sədərəkin piirikunta

text: Sədərəkin piirikunta () on yksi Azerbaidžanin 66 hallinnollisesta alueesta. Se sijaitsee varsinaisesta Azerbaidžanista erillään olevan Nahitševanin autonomisen tasavallan luoteisosassa. Pinta-alaa piirikunnalla on 151,34 neliökilometriä. Asukkaita alueella on 12 613, joista naisia on 51 prosenttia ja miehiä 49 %. Asukkaista 86,05 % asuu maalla ja loput 13,95 % puolestaan kaupungissa. Väestöstä 2,3 % on korkeakoulutettua. Piirikunnan pääkaupunki on Heydərabad.


title: Sədərəkin piirikunta

text: Sədərəkin piirikunta perustettiin 28. elokuuta 1990 erottamalla Şərurin piirikunnasta.


title: Sədərəkin piirikunta

text: Vuosina 1990–1993 armenialaisjoukot hyökkäsivät Sədərəkin piirikunnan alueelle. He miehittivät Kərkin kylän ja tuhosivat esimerkiksi kylän hautausmaan, kirjaston, koulurakennuksen sekä 46 taloa.


title: Sədərəkin piirikunta

text: Sədərəkin piirikunta sijaitsee varsinaisesta Azerbaidžanista erillään olevan Nahitševanin autonomisen tasavallan luoteisosassa. Pinta-alaa piirikunnalla on 151,34 neliökilometriä. Kaakossa alue rajautuu Şərurin piirikuntaan ja pohjoisessa Armeniaan. Yhteistä rajaa Armenian kanssa on 24 kilometriä. Etelässä alue rajautuu Iraniin ja lännessä piirikunnalla on myös lyhyt 11 kilometrin pituinen yhteinen raja Turkin kanssa. Piirikunnan ja Turkin erottaa toisistaan Araks-joki. Piirikunnan pääkaupunki on Heydərabad. Sədərəkin piirikuntaan kuuluu armenialaisen Araratin maakunnan kokonaan ympäröimä Kərkin kylä. Kylä on siis Azerbaidžanin enklaavi.


title: Sədərəkin piirikunta

text: Piirikunnassa on yksi suurempi asutuskeskittymä, Heydərabad sekä Qaraağacin ja Sədərəkin kylät. Kaikilla edellämainituilla paikkakunnilla sijaitsee hallintorakennuksia.


title: Sədərəkin piirikunta

text: Piirikunnan pinta-alasta 36,8 neliökilometriä on hedelmällistä maata, 76,48 km² on maanviljelyksen käytössä ja 39,52 km² puolestaan karjan laidunnusmaina. Pinta-alasta 22,49 km² on suolamaata ja 0,46 km² hedelmäviljelyksen käytössä.


title: Sədərəkin piirikunta

text: Piirikunnan alueen pääelinkeino on maatalous. Alueella harjoitetaan muun muassa viljanviljelyä, hedelmänkasvatusta ja viininviljelyä. Maatalous on kehittynyt positiivisesti uudenaikaisten myllyjen rakentamisen, maareformien sekä vesiongelmien ratkaisun ansiosta.


title: Sədərəkin piirikunta

text: Sədərəkin piirikunnan maatalouden päätuotteita ovat esimerkiksi viinirypäleet, vilja, hedelmät ja vihannekset. Piirikuntaan on rakennettu rautatie.


title: Mikael Enckell

text: Valter Mikael Henrik Enckell (s. 2. syyskuuta 1932 Helsinki) on suomenruotsalainen psykiatri ja kirjailija.


title: Mikael Enckell

text: Enckellin vanhemmat olivat kirjailija Rabbe Enckell ja Heidi Parland. Hän avioitui 1954 Irma Reuterin kanssa, Henrik Enckell (s. 1960) on heidän poikansa. Enckell tuli ylioppilaaksi 1950 ja valmistui lääketieteen lisensiaatiksi 1960. Hänelle on myönnetty muun muassa Tollanderin palkinto vuonna 1992 ja Ruotsin akatemian Suomi-palkinto vuonna 1998.


title: Kirjokotingat

text: Kirjokotingat ("Iodopleura") on tityrojen heimoon kuuluva varpuslintusuku. Aikaisemmin suku luettiin kuuluvaksi kotingojen heimoon. Kirjokotingoihin kuuluu BirdLifen mukaan kolme lajia.


title: Panathinaikos BC

text: Panathinaikos BC () on kreikkalainen koripalloseura. Se on voittanut historiansa aikana Euroliigan-mestaruuden 6 ja Kreikan-mestaruuden 33 kertaa. Panathinaikos BC on osa Panathinaikosin urheiluseuraa ja koripallojoukkueen omistavat Pavlos Giannakopoulos ja Thanassis Giannakopoulos.


title: Panathinaikos BC

text: Seuran perustaja oli kreikkalainen Giorgos Kalafatis, joka aloitti seuran toiminnan vuonna 1922. Panathinaikos ei saavuttanut historiansa alkuvuosina suurempaa menestystä. Ensimmäisen maan mestaruuden seura voitti sisällissodan aikana vuonna 1946, jolloin Panathinaikos voitti myös ensimmäisen Ateenan ja Pireuksen mestaruuden. Seuraavan kerran seura juhli mestaruutta vuosina 1947, 1950, 1951 ja 1954. 1960-luvulla Panathinaikos kilpaili tasapäisesti AEK Ateenan kanssa. Kreikan mestaruuksista Panathinaikos voitti neljä ja AEK kuusi. Panathinaikos esiintyi ensimmäistä kertaa Euroliigassa kaudella 1961–1962. Tällöin seura putosi karsinnoissa Hapoel Tel Aviville. Cup-voittajien cupissa Panathinaikos eteni välieriin, joista se putosi BC Dinamo Tbilisia vastaan.


title: Panathinaikos BC

text: 1970-luvulla Panathinaikos nousi Kreikan johtavaksi seuraksi kuudella maan mestaruudella.


title: Panathinaikos BC

text: Ensimmäisen Kreikan Cupin joukkue voitti 1979. Konstantinos Politisin ja ensimmäisen ulkomaalaisen valmentajan Richard Dukshire johdolla Panathinaikos nosti Kreikan mestaruuksia vuosi toisensa jälkeen. Tuplamestari (Kreikan liigan ja Kreikan Cupin voittaja) Panathinaikosista tuli kaudella 1981-1982. Viimeinen mestaruus ennen “pimeätä aikaa“ tuli vuonna 1984.


title: Panathinaikos BC

text: Panathinaikosin hallinta loppui Nikos Galisin johtaman Aris Thessaloniki BC:n tullessa parrasvaloihin. Aris voitti Kreikan mestaruuden seitsemän kertaa peräkkäin ja oli Kreikan kiistaton ykkönen. Vuonna 1987 seuralle löytyi kuitenkin pelastava henkilö kun Pavlos Giannakopoulos yhdessä veljensä Thanassis Giannakopoulosin omistivat lääkefirman ja ryhtyivät joukkueen rahallisiksi tukijoiksi. Vuosi 1990 oli seuran faneille ikimuistoinen, sillä silloin joukkueen entinenn kapteeni Fragiskos Alvertis liittyi joukkueeseen. Alvertisia pidetään yhtenä Euroopan tärkeimmistä koripallopersoonista vaikkakaan hän ei enää uransa loppuaikoina samanlaisessa roolissa kuin uransa alussa. Alvertis pelasi joukkueessa 19 vuotta ja päätti uransa Panathinaikosin mestaruuteen. Harva olisi uskonut, että Alvertisin johdolla Panathinaikos tulee voittamaan kymmenen Kreikan mestaruutta, kahdeksan Kreikan Cupia, neljä Euroliigan mestaruutta ja Intercontinental Cupin.


title: Panathinaikos BC

text: Kun Kreikan liiga nimettiin vuonna “Epangelamtiko Protathlima A1“:si ja se menetti amatööristatuksensa, alkoi Giannakopoulos tukea seuraa suuremmilla summilla. Tällä tavoin seuraan alkoi virrata suuria tähtiä. Suurimmat tähdet olivat Nikos Galis, Panagiotis Giannakis, Arijan Komazec, Tiit Sokk ja Antonio Davis. Heidän avullaan Panathinaikos voitti Kreikan Cupin vuonna 1993 ja oli Kreikan liigan toinen.